הוועדה המיוחדת לפרשת היעלמותם של ילדי תימן, מזרח והבלקן, כנסת 20, פרוטוקול מספר 25, 2017-09-14 11:30

נורית קורן: בוקר טוב לכולם, היום כ"ג באלול התשע"ז, 14.9.2017, השעה 11:30.

נורית קורן: אני פותחת את הדיון בהצעת חוק פתיחת קבר של קטין יוצא תימן, המזרח או הבלקן לצורך ביצוע בדיקה גנטית לקשרי משפחה, התשע"ז.

נורית קורן: בעצם זה המשך הדיון.

נורית קורן: כבר קיימנו כמה דיונים.

נורית קורן: היום אנחנו רוצים להביא את זה להצבעה כהכנה לקריאה ראשונה.

נורית קורן: ראשית, אני רוצה לפתוח ולומר שלצערי הרב היו כל מיני אימרות, תקפו אותי.

נורית קורן: כל השבוע התישו אותי.

נורית קורן: חבר הכנסת מקלב הוציא הודעה לתקשורת ואמר שאני לא פועלת על פי ההלכה, ללא פיקוח הלכתי צמוד.

נורית קורן: זה לא העניין.

נורית קורן: אני רוצה לציין שאני באה מבית דתי, ההורים שלי דתיים.

נורית קורן: זכרונו לברכה אבי שלמה מנצורה, אימי פנינה זביב.

נורית קורן: אני באה ממשפחה מאוד מיוחסת בתימן.

נורית קורן: למדתי ב"בית יעקב" בחינוך החרדי עד כיתה ה'.

נורית קורן: אני אישה מאמינה ומסורתית.

נורית קורן: היה ברור לי שלמרות שיש לנו פסק הלכה ישן של הרב עובדיה יוסף והרב יוסף קאפח, זיכרון צדיקים לברכה, בכל זאת ביקשתי מהרב רצון ערוסי פסק הלכה חדש.

נורית קורן: פניתי גם לרב לאו לקבל פסק הלכה חדש, ויש אישור עקרוני.

נורית קורן: בשבוע האחרון שוחחנו עם כמה וכמה רבנים, גם עם הרב לאו.

נורית קורן: ברוך השם שיש הסכמות.

נורית קורן: אני רוצה להרגיע את המשפחות ולומר, כי פנו אלי גם המשפחות ואמרו לי: יכול להיות שהחוק לא יעבור.

נורית קורן: החקיקה הזאת היא למען המשפחות.

נורית קורן: החקיקה הזאת היא ראשונה מסוגה בישראל שמכניסים לתוכה את ההלכה כפקטור.

נורית קורן: זו פעם ראשונה.

נורית קורן: היום מוציאים גופות, עושים הרבה הרבה דברים בלי שמבקשים שום פסק הלכה.

נורית קורן: צריך לומר שלמכון לרפואה משפטית יש רב מלווה.

נורית קורן: יש גם ברבנות ועדת כבוד המת.

נורית קורן: כשצריך לשאול אותה, שואלים אותה, היא נותנת תשובות.

נורית קורן: זה לא היה במקום כל מה שתקפו אותי החרדים, להוציא את הדיבה שלי כאילו שאותי לא מעניינת ההלכה.

נורית קורן: זה ממש לא היה במקום ולא היה בסדר.

נורית קורן: אני שמחה שבסוף הרב מקלב קיבל את ההצעה.

נורית קורן: מהתחלה אמרתי שבמקרים הפשוטים והרגילים אין צורך בפסק הלכה, יהיה פסק הלכה עקרוני שישמש אותי.

נורית קורן: במקרים המיוחדים, ואת זה כל הזמן אמרנו, נבקש פסק הלכה, כי נכון, יכול להיות שחלק הם קברי אחים והמשפחות יבקשו.

נורית קורן: פה אנחנו באמת לא יודעים מה יהיה המצב.

נורית קורן: יש גם מצב שצריך לפתוח קבר אחד ועוד 2,3 קברים מסביבות אנחנו יודעים את זה.

נורית קורן: מראש דיברנו על הסיטואציות האלו.

נורית קורן: אני מראש אמרתי שאני מסכימה לזה.

נורית קורן: אני מודה לרב לאו ולרב רצון ערוסי, שניהם באמת ניסו וסייעו, וגם לך, הרב פרנק, שכל השבוע היינו בקשר מתמיד כדי להגיע לסיכום כלשהו.

נורית קורן: אני אשמח שאנחנו נגיע להצבעה והכל יהיה בסדר.

נורית קורן: שוב פעם אני חוזרת, לנגד עיני עומד הנושא שצריך לתת למשפחות שנמנע מהן לקבור את הגופות ונמנע מהן לשבת שבעה.

נורית קורן: לא נתנו להן.

נורית קורן: אני מדברת על ילדים גדולים.

נורית קורן: הילדים היו בני 3, בני 6.

נורית קורן: פשוט מנעו מהמשפחות.

נורית קורן: לא ייתכן שאנחנו נמשיך ונשתיק את העניין הזה.

נורית קורן: סוף סוף, אחרי שהפרוטוקולים של ועדת כהן-קדמי נפתחו ומצאנו שיש תעודות פטירה ומיקום, חייבים שהמשפחות ידעו.

נורית קורן: אני אאריך עוד רגע ואומר לכם, יש איזה סיפור.

נורית קורן: אנשים אומרים לי פעם אחרי פעם שכשהם מגיעים לאחד מבתי העלמין – אני לא רוצה להוציא דיבה על בית עלמין מסוים - והם אומרים: באנו, יש לנו את ציון הקבר ואת הכל, אומרים להם: אין שום דבר.

נורית קורן: כשהם אמרו: אנחנו קשורים לפרשת ילדי תימן, אמרו להם: זה הקבר.

נורית קורן: לכמה משפחות שהגיעו הצביעו על אותו קבר.

נורית קורן: הרב פרנק, תבינו על מה אנחנו מדברים.

נורית קורן: אני חושבת שהדבר החשוב ביותר זה שאנחנו צריכים לדעת מי קבור למטה, שסוף סוף תהיה מצבה עם שם, כדי שהמשפחות יוכלו לסגור את הסיפור.

נורית קורן: תודה רבה.

נורית קורן: הרב מקלב, בבקשה.

אורי מקלב: תודה רבה.

אורי מקלב: אני אולי החסרתי משפט או שניים בתחילת דברייך, יכול להיות, אבל אני התחברתי לסוף דברייך.

נורית קורן: אני רק אמרתי שאני מבית דתי, שרציתי שהכל ילך לפי ההלכה, שלמדתי ב"בית יעקב".

אורי מקלב: עד כיתה ה' ב"בית יעקב".

אורי מקלב: בחלק הזה כבר הייתי.

אורי מקלב: אנחנו גם מעריכים, גם מרגישים וגם יודעים שהיה שיתוף פעולה והיו הרבה הבנות במהלך הפעילות המשותפת כאן בכנסת - אנחנו נמצאים בקואליציה אחת - ובפעילויות משותפות שאנחנו עושים, כמו למשל בנושא של המאגר הגנטי שאנחנו כוועדת המדע והטכנולוגיה מובילים את העניין ומשתפים פעולה.

אורי מקלב: גם בהקמת הועדה המיוחדת שלך תמכנו, על אף שאולי היו כאלה - אני אומר סודות מבפנים – שבאו ואמרו: זה יכול לכרסם לך, אולי, בתחום האחריות של הוועדה שלך.

אורי מקלב: אנחנו חשבנו שחשיבות העניין והערך של קידום העניין גובר על הכל, שאנחנו צריכים לתת את הפלטפורמה ואת הקמת הוועדה הזאת, כי היא היחידה.

אורי מקלב: אני מאמין גם ביושבת- ראש, שתצליח לקדם את זה הלאה.

אורי מקלב: אנחנו שותפים גם לחקר האמת.

אורי מקלב: אנחנו רואים את זה גם כן כדבר, כערך חשוב מאוד להגיע לזיהוי אמיתי, לייחוס אמיתי של כל אחד ואחד, בוודאי כשמדובר בישיבה של שבעה ועוד כל ההלכות והדברים הרגשיים שיש מסביב לנושא הזה של ילדי תימן, הבלקן ועוד.

אורי מקלב: אנחנו מעריכים את העבודה שלך.

אורי מקלב: לכל אחד יש תחום אחריות בעניין הזה.

אורי מקלב: אני עשיתי את זה מתוך אחריות.

אורי מקלב: אני לא ראיתי השמצות.

אורי מקלב: אני לא חושב שהיו דברים כאלה.

אורי מקלב: יכול להיות שאולי לא בא לידי ביטוי דין הדברים - אני לא יודע אם היה ויכוח - באי ההסכמות שהיו בינינו או באי ההבנות.

אורי מקלב: אני אחזור על הדברים בקצרה, על מה היה הבסיס, ככה שגם יהיה מובן שזה לא היה אם פסקי ההלכה הם רלוונטיים או לא רלוונטיים.

אורי מקלב: הפוך.

אורי מקלב: הבסיס של החוק בא ואמר: יש פסקי הלכה.

אורי מקלב: אנחנו באנו ואמרנו: האם פסק ההלכה הוא פסק הלכה גורף, היתר גורף לפתוח קברים, או שפסק ההלכה מתיר עקרונית לפתוח קבר אבל לאחר מכן צריך התייחסות ספציפית לכל פטירה מתוך שיקולי כבוד המת, לא כפי שאולי בא לידי ביטוי בחוק: "בנסיבות המיוחדות יש שאלה של כבוד המת, אבל באופן עקרוני אין".

אורי מקלב: על זה היה הוויכוח - האם פסקי ההלכה שהיו עד היום הם פסקי הלכה שהם גורפים, או הם עקרוניים, הם מאשרים את הפתיחה, ואחרי זה צריך לבדוק כל מקרה ומקרה, מה התייחסות של כבוד המת .

אורי מקלב: לנגד עיני היו שני פסקים מרכזיים, או שלושה פסקים.

אורי מקלב: הראשון, פסק הלכה של מרן הראשון לציון בעבר הרב עובדיה יוסף, זצ"ל, שכתב בשורה אחת.

אורי מקלב: הוא מתלבט.

אורי מקלב: הוא אומר שבהלכה יש כמה שיטות, כמה דעות, אבל הוא נוטה להקל במקרה הזה.

אורי מקלב: למה?

אורי מקלב: הדברים חשובים, זה מתחבר למה שנאמר כאן בוועדה.

אורי מקלב: זה צריך להדהד בדברים שאנחנו כל הזמן בהם.

אורי מקלב: הוא כותב: "על כל פנים לצורך גדול כזה וכדי לברר הדברים, ולהוקיע בשער בת רבים עושי רשע גדול כזה, אנשי דמים ומרמה, ואולי נזכה לבער הרע מקרב ישראל, נראה שיש להתיר לפתוח הקברים".

אורי מקלב: אבל הוא אומר: "אין חשש בפתיחת הקבר לראות מה שצריך".

אורי מקלב: הוא מדבר על לראות מה שצריך.

אורי מקלב: אחרי זה הוא ממשיך: "השם יתברך יבער הקוצים מן הכרם, ויחיש לגואלינו ישועת עולמים אמן ואמן".

אורי מקלב: כבוד הרב הראשי של היום, כבוד הרב דוד לאו, כותב אלייך מכתב, הוא מתיר את הפתיחה.

אורי מקלב: הוא כותב בהמשך המכתב שלו כך: "אולם יש להגביל את ההצעה של פעילות זו של פתיחת קבר, שחייבת להיעשות ברגישות רבה ועל פי הנחיות הלכתיות".

אורי מקלב: הוא דיבר על העיקרון.

אורי מקלב: אחרי זה הוא מדבר על המשך ספציפי והתייחסות ספציפית לכל קבר.

אורי מקלב: הוא ממנה את הרב הגאון יעקב רוז'ה, חבר מועצת הרבנות הראשית, יושב-ראש הוועדה לכבוד המת, שבידיו התחום של הזיהוי והוא נחשב למומחה בינלאומי, שילווה את זה.

נורית קורן: צריך להדגיש, אנשים לא יודעים, הרב רוז'ה היה ב-1997 אחראי לפתיחת הקברים.

נורית קורן: הוא יושב-ראש ועדת כבוד המת.

נורית קורן: הוא ידע בדיוק מה נעשה.

נורית קורן: גם הרבנים הראשיים, כשהם נתנו את פסק ההלכה, ידעו שפתחו את הקברים, נטלו מהם דנ"א, ואפילו שלחו חלק מהדנ"א לאנגליה.

נורית קורן: לא היה צריך שום הלכה לעוד אחד.

אורי מקלב: זה נכון מה שאת אומרת, הוא אומר את זה לפרוטוקול, אבל הוא היה שם.

נורית קורן: נכון.

נורית קורן: הוא יהיה גם פה.

אורי מקלב: אבל אי אפשר לקחת חצי מהדברים - -

נורית קורן: אבל גם פה הוא יהיה.

אורי מקלב: החוק לא חייב ולא דיבר על כך שהוא צריך להיות בחלק של הפתיחה או לא בחלק של הפתיחה, אלא בהחלטה - -

נורית קורן: חבל שהרב רוז'ה לא נמצא פה ואנחנו מדברים בשמו.

נורית קורן: הוא היה אמור להיות פה.

נורית קורן: הוא היה ידוע.

נורית קורן: כל מה שכתוב בחוק נעשה בשיתוף פעולה עם המשרד לשירותי דת, בשיתוף פעולה עם משרד המשפטים.

נורית קורן: אפילו עם היועץ המשפטי של הרבנות.

נורית קורן: את כל מה שהם ביקשו הכנסנו פנימה.

אורי מקלב: כפי שראינו וכפי שהבנו את פסקי ההלכה – גם היו לי שיחות עם הלשכה של הרב הראשי בעניין הזה – הייתה התרה לפתוח.

אורי מקלב: עוד לא הגענו לשלב של להוציא מישהו מהקבר ולשלוח לדגימה, אבל גם זה לא נפסל.

אורי מקלב: דיברנו כל הזמן שזה צריך להיות בליווי הלכתי.

אורי מקלב: בתוך הדיונים שהיו כאן בוועדה חיפשנו אולי אתונות, אבל מצאנו בעיני גם אסונות.

אורי מקלב: שמענו - מבחינתי זה היה אפילו תיאור מצמרר - שלא רק מדובר במקרה ספציפי, לדעת אם פה קבור מישהו או לא קבור מישהו, ולא רק אם יש כאן מישהו שצריכים לבדוק מה הדנ"א שלו, למי הוא מתייחס, מי הוא, אלא מדובר - אולי בחלק גדול מהמקרים, אולי ברוב המקרים - בפתיחות קברים מורכבות יותר, במקרים שיכול להיות שיש כמה קברים בקבר או כמה נפטרים וכמה ילדים.

נורית קורן: כן, אם זה קבר אחים.

נורית קורן: הם התמודדו עם זה בפעם הקודמת.

אורי מקלב: זה יכול להיות.

<הלל שמריהו: אני יכול להגיד קריאת ביניים?

<הלל שמריהו: אני מתאפק.

<הלל שמריהו: אפילו כתוב: "ויתאפק המן".

<הלל שמריהו: קשה לי להתאפק.

אורי מקלב: אבל אחרי זה כתוב שהוא יצא.

אורי מקלב: הוא לא יכול היה להתאפק, אז הוא יצא.

<הלל שמריהו: תקשיב רגע, סעיף 67, אני קורא - -

נורית קורן: ד"ר הלל שמריהו, עוד שנייה, עוד רגע.

אורי מקלב: כפי שתיאר עו"ד מאיר ברודר, מדובר על לפתוח קבר, להוציא משם עצמות של נפטרים ילדים וכל עצם להניח בצד ולראות, להתאים אותה לגופה כזאת או אחרת.

אורי מקלב: אם יש לנו ארבעה או חמישה נפטרים, או יש לנו שלדים ועצמות - לפעמים מאוד מאוד מועטים – אז להניח אותם, לתת לכל אחד את המספור שלו, לצלם אותם, לאסוף אותם, לקחת אותם.

נורית קורן: זה מה שעושים כל הזמן, הרב מקלב.

נורית קורן: יושב פה ליאור.

נורית קורן: המשטרה עושה את זה לפחות פעם בחודש.

אורי מקלב: אני אתייחס.

אורי מקלב: לא קרה, כפי שאמר גם נציג המשטרה שלא זוכר, שפתחו שני קברים.

אורי מקלב: יכול להיות שפתחו - -

נורית קורן: בשבוע שעבר פתחו עם שתי גופות.

נורית קורן: הם לא ביקשו.

אורי מקלב: זה מה שהתברר אחר כך, אבל לא הלכנו לכיוון הזה.

אורי מקלב: אני אתייחס.

אורי מקלב: בסוף אני ממש אתייחס גם לנושא הזה.

אורי מקלב: אנחנו כל הזמן מדברים על הפרקטיקה של היום.

אורי מקלב: אני חושב שהסברתי את זה, אבל אני אסביר את זה עוד פעם.

אורי מקלב: לצורך העניין הגענו להבנות.

<הלל שמריהו: זה הכי חשוב.

אורי מקלב: אמרה את זה היושבת-ראש.

נורית קורן: אמרתי שהגענו להבנות, לפחות בשלב הזה של הקריאה הראשונה.

אורי מקלב: בשלב הזה של הקריאה הראשונה.

אורי מקלב: ההבנות האלו היו גם עם יושב-ראש הקואליציה.

אורי מקלב: היו שיחות בינלאומיות.

נורית קורן: טרנס אטלנטיות.

אורי מקלב: טרנס אטלנטיות, בשעות שמתאימות לכולנו, עם יושבת-ראש הוועדה, עם היועצת המשפטית של הוועדה, שזה - אני לא יודע אם אני צריך להגיד, בוודאי היושבת ראש תתייחס לכך - היום האחרון שהיא איתנו.

נורית קורן: נכון, שהיועצת המשפטית שלנו נמצאת פה בכנסת.

אורי מקלב: היו לנו הרבה ממשקים גם בהצעת החוק של הזיהוי הביומטרי, תעודת הזהות הביומטרית.

אורי מקלב: אני ניהלתי את הוועדה, הייתי יושב-ראש הוועדה.

אורי מקלב: עו"ד נירה לאמעי-רכלבסקי ליוותה אותנו בכל החוקים.

אורי מקלב: בחוקים האלה שיש בהם מורכבות מאוד גדולה יש לייעוץ המשפטי חלק רב, הוא עומד בקשר עם כל הייעוץ המשפטי במשרדים.

אורי מקלב: יש להם ידע בעניין הזה.

אורי מקלב: היה עניין להביא את זה עכשיו.

אורי מקלב: הגענו להבנה.

אורי מקלב: מה שאת ביקשת, היושבת-ראש, וגם מה שאנחנו נעשה, זה לקיים ישיבה - מה שמשרד הבריאות גם דיבר - של הגורמים האלה, לאור מה שהוצף כאן בוועדה.

אורי מקלב: הוועדה לכבוד המת, הרבנים הראשיים, משרד הבריאות, הרבנות הראשית יקיימו ישיבה יחד, יציפו את העניין ויגיעו למסקנות.

אורי מקלב: מכיוון שהזמן לא סיפק בידינו, אז אמרנו שבשלב הזה נסכים להבנה שהושגה.

אורי מקלב: גם היום – את שאלת אותי בוועדה גם בפעם הקודמת, אולי חלק מהאנשים לא היו פה - המשטרה פותחת.

אורי מקלב: קודם כל, לא מדובר בחקיקה חדשה.

אורי מקלב: אם היה מדובר בחקיקה חדשה, היינו אומרים את הדברים שלנו - -

נורית קורן: יכולנו גם אנחנו לא לעשות חקיקה חדשה, להשתמש בנושא של בריאות העם, אבל פה היה חשוב.

נורית קורן: למה עשינו את זה?

נורית קורן: שיהיה יותר קל למשפחות לבוא ולעשות את הכל על פי חוק, שנטל ההוכחה לא יהיה.

נורית קורן: בסוף מה שאנחנו עושים, נטל ההוכחה מאוד גבוה.

נורית קורן: איך אמרת קודם?

נורית קורן: באנו לחפש אתונות ומצאנו אסונות.

נורית קורן: לא נכון.

נורית קורן: אתה יודע מה?

נורית קורן: זה היה פשע מאורגן.

נורית קורן: יכולנו ללכת לפי החוק של המשטרה, ואז לא היה צריך פסק הלכה בכלל.

נורית קורן: לבוא ולקבוע מראש שזה היה פשע מאורגן של המשפחות - -

אורי מקלב: אני מסביר.

אורי מקלב: את הדברים החריפים על השלטון, על הפשע, על הזוועה והאכזריות הנפשית והפיזית שנעשתה כלפי אנשים תחת - -

<יגאל יוסף: ועכשיו אתה נכנס לדקדוקי עניות.

<יגאל יוסף: אתה מדבר על פשע נורא, אבל אתה נכנס לחוקי עניות.

<יגאל יוסף: זו הבעיה.

אורי מקלב: אנחנו גם מחויבים להם את זה, למשפחות.

אורי מקלב: ההלכה צריכה לחייב אותך ואותי אותו דבר.

נורית קורן: נכון, היא מחייבת את כולנו.

אורי מקלב: אני לא פוסק הלכה.

<יגאל יוסף: אני לא חרדי כמוך, אבל אני יהודי לא פחות ממך.

אורי מקלב: אתה יכול לא להסכים עם ההלכה, אבל אני כן מאמין בהלכה.

אורי מקלב: אני לא הרב שפוסק.

אורי מקלב: יש גופים ממשלתיים שרואים.

אורי מקלב: הפרקטיקה של היום, כפי שאת אמרת את זה, היא אנשי זק"א, אנשי רפואה, המכון לרפואה משפטית, הרב שמלווה את המכון לרפואה משפטית.

אורי מקלב: הפרקטיקה היום עובדת בסדר, אין לנו היום שום - - בהצעת החוק הזאת באנו ואמרנו ששיקולי כבוד המת, שבתוך שיקולי כבוד המת גם הנושא ההלכתי - -

<יגאל יוסף: כבוד החיים - -

אורי מקלב: זה בא להרע ובא לגרוע ממה שאמרנו.

אורי מקלב: לא זו אף זו, כשאנחנו היום מחוקקים חוק וכותבים שהערך החשוב זה פתיחת הקברים, אנחנו ממעיטים ופוגעים בערך של כבוד המת.

נורית קורן: אני יודעת, שיקולי כבוד המת.

נורית קורן: הרב מקלב, אתה צריך להבין, יש פה משפחות שהן סוערות כי באיזה שהוא מקום - -

<יגאל יוסף: אתם לא מגלים אמפתיה לצרה הגדולה הזאת.

<ציונה הלוי מדמוני: ממשיכים להסוות, ממשיכים לשקר, ממשיכים למרמר לנו את החיים.

<ציונה הלוי מדמוני: מספיק עם הזוועה, מספיק עם השקרים.

<ציונה הלוי מדמוני: די, תוציאו את האמת לאור, והיא תצא על אפכם ועל חמתכם.

אורי מקלב: לא על אפנו.

אורי מקלב: בהסכמתנו, בתמיכה שלנו, ברצון שלנו.

<ציונה הלוי מדמוני: הקברים ריקים.

<ציונה הלוי מדמוני: אין מתים.

אורי מקלב: את כנראה לא הקשבת למה שאני אמרתי.

אורי מקלב: אמרתי את הדברים.

<הלל שמריהו: הרב מקלב, תקשיב.

<הלל שמריהו: בתפקידך כיושב ראש הוועדה לטכנולוגיה היללתי ושיבחתי את הסיוע שלך בדנ"א.

<הלל שמריהו: קול ברמה לא נשמע של היהדות החרדית על החשש לגילוי עריות, אחים וכל מיני דברים כאלה, במשך 60 שנה.

<הלל שמריהו: היום, תעשה לי טובה, מוצע לפניך חוק שמלווה אותו אחת שלמדה בחינוך חרדי, נושא היהדות קרוב לה.

<הלל שמריהו: שמעתי בחדשות אתמול דברים מסמרי שיער.

אורי מקלב: שמעת בוועדה.

<הלל שמריהו: תראה, אם היית קורא את הנייר שמונח לפניך - - אני קורא לך את סעיף (ב): "התגלה במהלך הדיון בבקשה כי יש צורך בפתיחת יותר מקבר אחד או בהוצאת יותר מגופה אחת מקברה, ישמע בית המשפט את עמדתו ההלכתית של נציג הרבנות הראשית ויכלול בצו ההוראות".

<הלל שמריהו: זה אחד.

<הלל שמריהו: שניים, סעיף 67: "פתיחת קבר כהגדרתה בחוק, והחזרת הגופה לקברה, תתבצע על ידי החברה לענייני קבורה שבתחום אחריותה נמצאת חלקת הקבר נשוא הצו, בתיאום עם מנהל בית עלמין בו נמצאת החלקה האמורה ותחת הנחייתו ההלכתית של רב שימונה על ידי הרב הראשי לישראל המכהן כנשיא מועצת הרבנות הראשית".

<הלל שמריהו: צדיקים יותר מסדום?

<הלל שמריהו: מה אתה עוד רוצה?

<הלל שמריהו: ככה כתוב.

אורי מקלב: סליחה שאתה אומר את זה, אבל על זה היו ההסכמות.

אורי מקלב: אתה צועק ואתה מתנפל – אני יכול להבין את הרגשות שלך - אבל אלה הדברים שאנחנו ביקשנו שייכנסו.

אורי מקלב: אתה אומר לי: על מה אתה אומר?

אורי מקלב: אני מקבל את דבריך בערב ראש השנה.

אורי מקלב: תסתכל, בהצעת החוק הקודמת זה לא היה.

<הלל שמריהו: למה קולכם לא נשמע על החשש לנישואי תערובת בין אחים שהתחתנו, על כל הפרשה הזאת?

<הלל שמריהו: 70 שנה קולך לא נשמע, אף קול לא נשמע מהיהדות החרדית.

אורי מקלב: קולם של הרבנים לא נשמע?

אורי מקלב: למה אתה אומר את הדברים האלה?

אורי מקלב: לא ציטטתי מתוך פסקי הלכה של רבנים?

אורי מקלב: העיקר לצעוק?

<הלל שמריהו: אני חי.

<הלל שמריהו: בתוך עמי אני יושב.

<הלל שמריהו: קולכם לא נשמע.

<הלל שמריהו: על כל שטות אתם - - החשש לנישואי אחים ואחיות, גילוי עריות - לא נשמע קולכם בכלל בנושא הזה.

<הלל שמריהו: 70 שנה.

אורי מקלב: הדברים לא נכונים.

אורי מקלב: גם כשאתה בסערת רגשות לא מתאים לך להשמיץ.

נורית קורן: ד"ר הלל שמריהו, אני יודעת שאתה נסער.

אורי מקלב: להגיד: לא אמרנו, לא תמכנו כשאני מקריא דברים מדויקים?

נורית קורן: ד"ר הלל שמריהו, אם אתה לא רגוע, אני אבקש ממך רגע לצאת.

<הלל שמריהו: לא.

<הלל שמריהו: אני כבר אשתה מים, כי את כל - - שמעתי אתמול בחדשות.

נורית קורן: לאט לאט.

נורית קורן: כן, חברת הכנסת גרמן, בבקשה.

יעל גרמן: אני אולי כאן קצת נמצאת בין שני הצדדים, לכן - -

<הלל שמריהו: אין שני צדדים.

<הלל שמריהו: צד אחד יש.

יעל גרמן: תמיד יש שניים.

<הלל שמריהו: לא.

<ציונה הלוי מדמוני: רק ילדי תימן, מזרח ובלקן.

<ציונה הלוי מדמוני: אין משהו אחר.

יעל גרמן: מה שאני רוצה לבוא ולומר זה שאנחנו מאוחדים.

יעל גרמן: על כל פנים, נורית ואני מאוחדות בדעה שהחוק הזה הוא נכון וטוב, יש צורך בו, ואני מקווה שאנחנו נעביר אותו ממש עכשיו.

יעל גרמן: עם זאת, אני בכל זאת מוחה על ההתקפה על חבר הכנסת אורי מקלב, שמדבר מתוך אמונה.

יעל גרמן: אי אפשר לתקוף אדם על אמונתו.

יעל גרמן: אני מבקשת להגן על כבודו.

יעל גרמן: זכאי אדם לאמונתו.

יעל גרמן: אנחנו נעשה את מה שאנחנו חושבים לנכון.

יעל גרמן: אני מקווה, נורית, שאנחנו אכן נצביע.

<יגאל יוסף: גם אנחנו אנשי אמונה.

<ציונה הלוי מדמוני: גם אנחנו זכאים לאמונתנו, שהילדים שלנו הלכו לכל הכיוונים, לשריפות, להיעלמות, לוויצו, לאימוץ.

יעל גרמן: גם באמונה יש דרכים.

נורית קורן: בואי תני לחברת הכנסת.

נורית קורן: אני מבינה אותך, אני מאוד מבינה אותך.

<ציונה הלוי מדמוני: לא באנו מתוך אהבה וששון.

יעל גרמן: תקשיבי מה שאני אומרת.

יעל גרמן: אנחנו נחושות להעביר את החוק, אבל גם אם נעביר את החוק, אני מבקשת לכבד את חבר הכנסת מקלב.

אורי מקלב: תודה רבה.

נורית קורן: תודה, חברת הכנסת גרמן.

נורית קורן: גם צריך להגיד שההסכמות הן על השולחן, שנכנס להצעת החוק מה שהוא ביקש.

<יגאל יוסף: אדוני חבר הכנסת, כולנו אנשי דת, אנשי אמונה.

<יגאל יוסף: אצל תימנים לא תמצא אחד שלא בקי במקורות בשפה הארמית וגם בשפת הקודש, אז לא להטיל עלינו מטלות או ספקות או סימני שאלה בשום דבר.

<יגאל יוסף: אני שואל על המקרה של אחותי.

<יגאל יוסף: אם הם שמרו על הדת - חברה קדישא צריכה לקבור ילד מעל גיל 30 יום בקבר נפרד ולדאוג שיהיה שבעה - הם לא עשו כלום עם זה.

<יגאל יוסף: קברו ילדה בגיל חצי שנה בחלקת הילדים.

<יגאל יוסף: איפה שם ההלכה הייתה?

<יגאל יוסף: מי דאג להבטיח את הכללים של הלכות אבלות?

<יגאל יוסף: אף אחד.

<יגאל יוסף: כמו שאמר ידידי שמריהו הלל בקשר לנושא של הסיכון של נישואין בין בני אותה משפחה, עריות, קול לא נשמע.

<יגאל יוסף: משתמע מהגישה שלך - - בהתחלה שמעתי אותך מדבר בהרבה אמפתיה, עשה לי טוב.

<יגאל יוסף: אבל כשאני שומע אותך היום - ופעם שעברה שמעתי אותך - אתה מתחיל לתת לי תחושה, ואני בטוח לא רק לי, להרבה מאוד אנשים, שמשהו קרה מאחורי הקלעים שאנחנו לא מבינים, שפתאום כאילו יש נסיגה מהתמיכה, מהתרת הספקות הגדולה ביותר שקרתה בהיסטוריה של עם ישראל.

<יגאל יוסף: זאת התרת הספקות הכי גדולה שיכולה להיות.

<יגאל יוסף: בהתרת הספקות הזאת אתה היית צריך לצעוק בקול רמה: זו מצווה לחי בהם ולא למות בהם, לכבד את החי ולא את המת, לגלות את האמת.

<יגאל יוסף: זה המצב.

<יגאל יוסף: לא להערים קשיים.

<יגאל יוסף: בפסקי הלכה יש את הבסיס.

<יגאל יוסף: מעליו יש הרבה מאוד שיטות, הרבה מאוד פסקים שונים, סותרים, אם במנהגים, בהתנהגויות.

<יגאל יוסף: אתה לא יכול לכפות עלינו כללים של יהדות אשכנז.

<יגאל יוסף: מספיק מה שעשו לנו.

<יגאל יוסף: לנו יש את ההלכה שלנו, את הרב קאפח, את הרב עובדיה יוסף.

<יגאל יוסף: אני לא הולך לפי פסקי הרב גור או כל אדמו"ר אחר.

<יגאל יוסף: אני מבקש להתייחס לפרשה בהתאם למצוקות שלה, לא בהתאם לדקדוקי העניות שלה.

אורי מקלב: אני מעדיף לא להגיב.

נורית קורן: תודה, יגאל.

נורית קורן: זה המשפחות, מה נעשה.

נורית קורן: בגלל זה אני נותנת להן להתבטא.

אורי מקלב: אני מוחל להן מראש.

נורית קורן: אני אתן לרב פרנק לומר את דברו.

<רפאל פרנק: הפנייה הראשונה שהגיעה אלינו הייתה מחברת הכנסת.

<רפאל פרנק: היא הועלתה על שולחנו של הרב הראשי.

<רפאל פרנק: הרב הראשי התייחס וכתב את מה שהוא כתב.

נורית קורן: נכון.

<רפאל פרנק: אני לא מגן על הרב מקלב, אבל ברור - אני לא יודע איך אחרים גדלו - שאנחנו גדלנו באטמוספירה שהסיפור של מה שנעשה ליהודי תימן בכלל ולילדי תימן בפרט זה פשע גדול.

<רפאל פרנק: ככה גדלנו, ככה חינכו אותנו.

<רפאל פרנק: ככה גדלנו כל השנים.

<רפאל פרנק: מי שרוצה להרחיב, לא כאן השולחן ולא כאן המקום לדבר על הסוגיה הזאת, כי יש הרבה תחומים נוספים שעשו איתם פשעים.

<רפאל פרנק: על הפאות ועל דברים אחרים.

<רפאל פרנק: אני לא רוצה לדבר על הנושא הזה.

נורית קורן: נכון.

<רפאל פרנק: גדלנו עם האווירה הזאת.

<רפאל פרנק: אף אחד לא הגן על מי שעשה את זה.

<רפאל פרנק: לא צריך לחזור על התקופות ההיסטוריות, על מה שהיה בתקופה.

<רפאל פרנק: אני לא רוצה להזכיר את השם של אותה מפלגה ידועה ששלטה כאן.

<רפאל פרנק: הם החליטו על פטרונות, התייחסות.

<רפאל פרנק: זה היה לאורך כל השנים הבעיות האלו.

<רפאל פרנק: יש הזדהות מוחלטת עם הסוגיה הזאת.

<רפאל פרנק: אין שאלה בכלל על עצם מהות הנושא עצמו, על להוציא את הגופות ולבדוק אותן, לאמת את הדברים, לחשוף את האמת כמו שהגברת מבקשת וכולם רוצים.

<רפאל פרנק: השאלה היא רק אחת:

<רפאל פרנק: איך אנחנו נעשה את זה בצורה הראויה והיפה ביותר.

<רפאל פרנק: את רוצה לפעול לפי ההלכה.

<רפאל פרנק: יש דברים שפועלים בצורה מסוימת.

<רפאל פרנק: מה שהצענו זה שאמרנו: בואו נשתף פעולה, בואו נשלב את הדברים האלה, כדי שנקבל הסכמה נרחבת.

<רפאל פרנק: גם כבוד החי זה דבר חשוב, גם כבוד המת יש לו מעמד בתוך הסיפור.

<רפאל פרנק: לעיתים יש פגיעה במקומות אחרים.

<רפאל פרנק: בואו נעשה את זה ביחד.

<רפאל פרנק: אפשר למצוא את הדרך שהדברים ייעשו בצורה משותפת, על פי כללי ההלכה, וגם לגלות את האמת.

<רפאל פרנק: לא צריכה להיות סתירה בין הדברים.

<רפאל פרנק: אני חושב שכולנו נסכים למה שיוצע כאן.

<רפאל פרנק: דיברנו על הפרטים.

<רפאל פרנק: אני לא חושב שזה השולחן שצריך לדבר עם היועצת המשפטית על פה נקודה, שם נקודה, לחזק כאן, לחזק שם.

<רפאל פרנק: כדי שהצעת החוק תהיה בתיאום אחד עם הרבנים הראשיים, נעביר את זה לשולחן של הרב הראשי, אם את מעוניינת בכך, כדי שהוא יאשר, כי את רוצה שזה יעבוד לפי ההלכה.

נורית קורן: בסדר, אבל לפי ההסכמות ולפי הדיבורים גם עם הרב מקלב.

נורית קורן: בסוף זה כל המשולש הזה.

נורית קורן: מה שבתחילה הרב לאו ביקש, ואני סירבתי לזה, שכל מקרה לגופו יגיע לשולחן הרבנות, שתהיה חוות דעת ראשונית של ההלכה, אחר כך זה יגיע לבית משפט.

נורית קורן: אני אמרתי שיש מקרים קלים בהם יש גופה אחת, לא צריך לפגוע בעוד אנשים מסביב.

נורית קורן: זה מקרה פשוט.

נורית קורן: לא ייתכן שאנחנו נחמיר יותר מכל חוק אחר במקרה הזה.

נורית קורן: זה משהו שאני לא מסכימה.

נורית קורן: תיכף אני אתן ליועצת המשפטית ללבן את הדברים.

נורית קורן: מראש כל הזמן אמרתי שבמקרים שאנחנו מראש יודעים שיש גופה נוספת, קבר אחים שלא עשו חציצה ביניהם, פה יש את הקושי, פה צריכה להיכנס ההלכה.

נורית קורן: עכשיו, ברגע שהתחילו ככה להבעיר את הכל ולהגיד את הדברים לא לאשורם, פה התחילה המהומה.

נורית קורן: אני מהתחלה אמרתי, וגם היום אני עומדת על זה, כמו שהסכמנו בסוף עם הרב מקלב, שהמקרים היותר קשים יגיעו ויקבלו פסק הלכה.

נורית קורן: ובכלל, גם כשדיברתי עם המכון לרפואה משפטית הבנתי שכל הזמן יש רב שנמצא און-ליין, מטפל.

נורית קורן: זה נעשה כל הזמן.

נורית קורן: יש שיתוף פעולה מלא עם הרב רוז'ה.

נורית קורן: אמרתי: על מה כל המהומה.

נורית קורן: אמרתי מראש שאסור לנו להחמיר בחוק הזה יותר מחוקים אחרים, בשום פנים ואופן.

נורית קורן: מפה אני יוצאת.

נורית קורן: ההסכמה מקובלת עלי שבמקרים שזה אחד, שלא נוגעים בעוד אנשים, לא צריך פסק הלכה, מספיק פסק ההלכה העקרוני.

נורית קורן: בבקשה נירה.

<נירה לאמעי רכלבסקי: אני רק רוצה להבהיר שאנחנו בפעם הראשונה מעלים לספר החוקים עמדה הלכתית שבית משפט חייב לשמוע.

<נירה לאמעי רכלבסקי: זאת פעם ראשונה שהדבר הזה עולה לספר החוקים.

<נירה לאמעי רכלבסקי: היום פותחים קברים במדינת ישראל מתוך חוק כללי שקיים, בצווים שנותן בית משפט, מבלי שום חיוב לשמוע שום דיון הלכתי.

<נירה לאמעי רכלבסקי: צריך להגיד את זה.

<נירה לאמעי רכלבסקי: המכון לרפואה משפטית פותח קברים, מקבל דגימות, מבצע בדיקות גנטיות לזיהוי.

<נירה לאמעי רכלבסקי: המשטרה עושה את זה דרך המכון.

<נירה לאמעי רכלבסקי: אין היום שום חובה לשמוע צד הלכתי.

<נירה לאמעי רכלבסקי: בדרך כלל בפתיחת קבר, כשבאים לפתוח, נמצא לפעמים רב, גם לא תמיד, לפי מה שהבנתי מדיווחי המשטרה.

<נירה לאמעי רכלבסקי: חשוב לומר שכאן אנחנו פעם ראשונה מכניסים את עמדת ההלכה, וזה בגלל רצונה של היושבת-ראש.

<נירה לאמעי רכלבסקי: אני מודה שכייעוץ משפטי לא - -

נורית קורן: כי אנחנו גם מדברים - -

<נירה לאמעי רכלבסקי: אני רוצה להבהיר, כשישבתי עם משרד המשפטים וכתבנו את החוק הזה ביחד, מבחינתנו, על דעת היועץ המשפטי לממשלה, זה שכתבתנו בתוך ההצעה כבוד המת, שזאת גם פעם ראשונה שנכלל המושג הזה "כבוד המת" בתוך החקיקה, הנחנו שזה מספיק לצורך הדיון ההלכתי.

<נירה לאמעי רכלבסקי: בג"ץ קבע יותר מפעם אחת שהמושג "כבוד המת" כולל את ההלכה, את הדת למי שאיננו יהודי, וכמובן גם שיקולים חוקתיים של כבוד האדם וחירותו.

<נירה לאמעי רכלבסקי: מבחינתנו זה היה מספיק.

<נירה לאמעי רכלבסקי: מהרגע שהבנו שיש כאן איזה רצון, גם של יושבת הראש, כן לקבל הכשר הלכתי, נכנסנו, אבל צריך להבין שמדובר כאן בהחלט בדבר חקיקה מאוד מתקדם מבחינת המקום של ההלכה בתוכו.

<נירה לאמעי רכלבסקי: אם כבר מדברים עקרונית, לא על ספר החוקים, ב-97, כשהיה מבצע של פתיחת קברים, הרב רוז'ה אמנם ליווה, אבל פתחו קברים, לא קיבלו פסקי הלכה נוספים על אלה שהוקראו כאן.

<נירה לאמעי רכלבסקי: על סמך הפתיחה הזאת לקחו דגימות גנטיות, הביאו אותן, עשו בדיוק את מה שאנחנו רוצים שיעשו כעת.

<נירה לאמעי רכלבסקי: עשו את זה אז כמבצע, כמחווה בעקבות ועדת החקירה כהן-קדמי.

<נירה לאמעי רכלבסקי: חשוב שהדברים יהיו לאשורם.

<הלל שמריהו: לפני חודשיים - יוסי גמליאל פה - פתחו קבר בלי הלכה, בלי - -

<נירה לאמעי רכלבסקי: אמרתי את זה.

<נירה לאמעי רכלבסקי: בית המשפט היום נותן צווים.

אורי מקלב: אבל זה היה חלק ממבצע, עם הלכה.

<נירה לאמעי רכלבסקי: כן, אבל לא היה מראש עוד פסק הלכה.

אורי מקלב: לא היה חוק.

אורי מקלב: היה נוהג, וקבעו - -

נורית קורן: יש את החוק של בריאות העם על פיו פועלת המשטרה.

נורית קורן: גם המבצע פעל לפי החוק הזה.

אורי מקלב: נירה דיברה על מבצע קודם.

נורית קורן: מבצע קודם פעל לפי החוק הזה.

אורי מקלב: הרי כאן דרשו ממך במסגרת החוק, אבל הנוהל היה - -

נורית קורן: נכון.

אורי מקלב: אני הייתי מוכן לאמץ את הנוהל הקודם.

אורי מקלב: אז לא היית רואה אותי פה.

אורי מקלב: זה גם לא היה מגיע לפה.

<נירה לאמעי רכלבסקי: הממשלה רצתה חוק.

<נירה לאמעי רכלבסקי: צריך לציין גם את זה.

<נירה לאמעי רכלבסקי: היועץ המשפטי לממשלה רצה שיהיה חוק ספציפי לפרשה הזאת.

אורי מקלב: צריך לציין שזה חוק מאוד נועז שפותחים קבר ללא - -

נורית קורן: נכון, אבל זה לחקר האמת, לתת סוף סוף תשובות.

אורי מקלב: ולזכותך - -

<נירה לאמעי רכלבסקי: אני אגיד לכם מה ההבדל.

<נירה לאמעי רכלבסקי: הפרקטיקה הייתה פרקטיקה.

<נירה לאמעי רכלבסקי: גם היום בית משפט שמקבל את הבקשות לפי החוק הכללי, מחפש ספק סביר.

<נירה לאמעי רכלבסקי: ההבדל הוא שכאן יש לנו הבטחה של המדינה.

<נירה לאמעי רכלבסקי: בניגוד לתיקים שמבקשים היום בצורה ספורדית לפי החוק הכללי, כאן המדינה לא תתנגד.

<נירה לאמעי רכלבסקי: הסיבה שבית המשפט נותן במשורה לפתוח במקרים האלה של ילדי תימן זה כי המדינה מתנגדת לבית המשפט.

<נירה לאמעי רכלבסקי: פותחים קברים לזיהוי מסיבות אחרות.

<מאיר ברודר: צריך לחדד.

<מאיר ברודר: זה כי אין היום חוק שמאפשר פתיחה לצורך הליך של זיהוי.

<מאיר ברודר: יש להיבטים אחרים.

<נירה לאמעי רכלבסקי: לא משנה.

<מאיר ברודר: חשוב שתאמרו את זה.

<מאיר ברודר: אתם מחוקקים פעם ראשונה חוק שמאפשר פתיחת קבר לצורך הליך של זיהוי.

<נירה לאמעי רכלבסקי: בסדר, אבל לצורך העניין, בתיקים הספציפיים האלה - -

<מאיר ברודר: ההשוואות הן לא נכונות.

<נירה לאמעי רכלבסקי: מצד שני, פותחים קברים היום.

<מאיר ברודר: פותחים קברים למטרות אחרות.

נורית קורן: סליחה, למטרות פליליות, אבהות, עגונות.

נורית קורן: אי אפשר להגיד שלא.

נורית קורן: זה זיהוי.

<מאיר ברודר: אבל זה לא בחוק.

נורית קורן: לא משנה.

נורית קורן: זה בריאות העם, ופה אמרתי - -

<מאיר ברודר: אני אומר את זה לטובתך.

<מאיר ברודר: את מייצרת פה פעם ראשונה כלי משפטי שמאפשר פתיחה לצורך הליך של זיהוי.

נורית קורן: נכון.

<מאיר ברודר: ולכן גם המשקלים הם שונים.

<מאיר ברודר: לכן, אולי, בחינה של כבוד המת כאשר מדובר על הליכים פליליים היא שונה.

<מאיר ברודר: היא שונה כאשר אנחנו מדברים לגבי - -

נורית קורן: עו"ד ברודר, אנחנו יודעים שגם פה היה עניין של פשע גובל בפלילים, אז בוא.

נורית קורן: אנחנו רוצים שזה יהיה כמו שצריך.

<נירה לאמעי רכלבסקי: הצעת חוק פתיחת קבר של קטין יהודי יוצא תימן, המזרח או הבלקן לצורך ביצוע בדיקה גנטית לקשרי משפחה, (הוראת שעה), התשע"ז-2017.

<מאיר ברודר: יש לי הערה על הכותרת שלא שמתי לב אבל היא חשובה.

<מאיר ברודר: אני מציע שיהיה הצעת חוק פתיחת קבר של קטין יהודי יוצא תימן, המזרח או הבלקן לצורך הליכי זיהוי וביצוע בדיקה גנטית לקשרי משפחה.

<מאיר ברודר: זה חשוב מאוד, כי כמו שאמרנו, זה לא רק דנ"א, זה גם הלכי זיהוי.

<מאיר ברודר: כדאי שתהיה התאמה.

נורית קורן: כן, בסדר.

<איגי פז: עוד הערה לגבי שם החוק שאני מניח שהיא תשתרשר להמשך החוק.

<איגי פז: דיברנו על לשנות את המונח "מזרח - -

נורית קורן: תיכף נגיע לזה.

<נירה לאמעי רכלבסקי: בהתייעצות עם הממונה על נוסח החוק הוחלט - - אני חשבתי שאולי יתאים ארצות ערב ואיראן, אבל אז נאמר לי שיש חוק כזה שמתייחס ל"מזרחיים".

<נירה לאמעי רכלבסקי: הוא לא כולל ארצות מסוימות.

<נירה לאמעי רכלבסקי: הממונה על נוסח החוק הבהיר שאנחנו פשוט נשמור על הכותרת בגלל שיש החלטת ממשלה שנושאת את השם הזה, יש ועדה שנושאת את השם הזה, וזה גם המונח המקובל.

<נירה לאמעי רכלבסקי: נכליל בתוכו - בסעיף ההגדרות תיכף תראו - רשימה של ארצות.

נורית קורן: רשימה של ארצות בנפרד.

<נירה לאמעי רכלבסקי: קיבלנו איזו שהיא חוות דעת של הארצות שעמדו בליבה של הפרשה, כלומר, ארצות המוצא של הילדים שעמדו בליבה של הפרשה.

<נירה לאמעי רכלבסקי: השאלה הגדולה, אם את רוצה כבר להקדים את זה, זה האם אנחנו מכניסים יוצאי אירופה לארצות.

<נירה לאמעי רכלבסקי: המעגל הראשון של הארצות זה תימן, צפון אפריקה.

נורית קורן: זה מגדיל לנו את ה- -

יעל גרמן: למה לא?

<נירה לאמעי רכלבסקי: יש משפחות אשכנזיות - -

יעל גרמן: הרי לא נחוקק חוק חדש.

נורית קורן: אני גם חושבת.

נורית קורן: אני לא יודעת אם הגיעה הנציגה של האוצר, אבל האוצר מתנגד.

יעל גרמן: אם האוצר מתנגד, צריך להגיע איתו להסכמות.

נורית קורן: אני יודעת.

יעל גרמן: לא נחוקק חוק נוסף אם נגלה שיש את ילדי רומניה.

נורית קורן: גם אני בגישה הזאת.

נורית קורן: אנחנו כבר יודעים שיש 130 משפחות, אבל אנחנו נשאיר את זה בצריך עיון כדי שהאוצר יתייחס לזה.

יעל גרמן: אני מציעה שזה לא יהיה נושא חדש.

נורית קורן: עכשיו נשים את זה.

<נירה לאמעי רכלבסקי: ודאי שלא.

<נירה לאמעי רכלבסקי: אנחנו כבר דיברנו על זה.

<נירה לאמעי רכלבסקי: זה לא נושא חדש.

יעל גרמן: זה יהיה בין קריאה ראשונה לשנייה.

<נירה לאמעי רכלבסקי: נכון, אנחנו נשאיר את זה בצריך עיון.

<נירה לאמעי רכלבסקי: מה שנצטרך לעשות זה להגדיר את המאפיינים של המקרה.

<נירה לאמעי רכלבסקי: ניתן אפשרות כזאת לנסיבות דומות.

<נירה לאמעי רכלבסקי: מטרה.

<נירה לאמעי רכלבסקי: 1.

<נירה לאמעי רכלבסקי: מטרתו של חוק זה לאפשר את חקר האמת לגבי מותם ומקום קבורתם של קטינים יוצאי תימן, המזרח או הבלקן אשר הודעה על מותם נמסרה בשנים 1948 עד 1970 לבני משפחותיהם מבלי שהתאפשר להם לזהותם ולהביא אותם לקבורה.

<נירה לאמעי רכלבסקי: 2.

<נירה לאמעי רכלבסקי: בחוק זה – "בדיקה גנטית לקשרי משפחה" – בדיקה גנטית לקשרי משפחה כמשמעותה בחוק מידע גנטי, שנועדה לקביעת ממצאים בדבר קשרי משפחה בין מנוח ובין קרובו; "בית המשפט" – בית המשפט לענייני משפחה; "המרכז הלאומי לרפואה משפטית" – המרכז הלאומי לרפואה משפטית שליד משרד הבריאות; "ועדה ציבורית שפעלה בעניין היעלמות ילדי תימן, המזרח או הבלקן" – אחת מאלה: ועדת בהלול-מינקובסקי – הוועד הבין-משרדית שהוקמה בשנת 1967; ועדת שלגי – ועדת הבירור שהוקמה בספטמבר 1988 מכוח חוק ועדות חקירה, התשכ"ט-1968; ועדת החקירה הממלכתית בעניין פרשת היעלמותם של ילדים מבין עולי תימן בשנים 1948 עד 1954 (ועדת כהן-קדמי), שהוקמה בינואר 1995; "חברה לענייני קבורה" – כהגדרתה בתקנות שירותי הדת היהודיים (חברות לענייני קבורה), תשכ"ז-1966; "חוק האנטומיה והפתולוגיה" – חוק האנטומיה והפתולוגיה, התשי"ג-1953; הוא לא מופיע בחוק, אני אולי אוריד את זה, כי אני חושבת שוויתרנו על הסעיף שמתייחס אליו.

נורית קורן: משרד המשפטים, יש לכם הערה פה?

<נירה לאמעי רכלבסקי: לא, זה בסדר.

<נירה לאמעי רכלבסקי: "המזרח והבלקן".

<נירה לאמעי רכלבסקי: אז כפי שאמרתי - -

יעל גרמן: מה שאמרנו.

<נירה לאמעי רכלבסקי: אנחנו קיבלנו רשימה של ארצות.

יעל גרמן: במקרה הצורך נוסיף את זה אחר כך.

נורית קורן: תוסיפי את אירופה.

<נירה לאמעי רכלבסקי: אנחנו נחליט כרגע את הארצות שנמצאות בלב הפרשה להגדרה הזאת.

נורית קורן: בסדר, ובצריך עיון את אירופה.

<נירה לאמעי רכלבסקי: כן, זה בדברי ההסבר.

<נירה לאמעי רכלבסקי: "מנוח" – אחד מאלה: קטין יהודי בן למשפחה יוצאת תימן, המזרח, או הבלקן, אשר קיים רישום במרשם האוכלוסין או קיימת תעודת פטירה הקובעים כי נפטר בשנים 1948 עד 1970; קטין יהודי בין למשפחה יוצאת תימן, המזרח או הבלקן, אשר הודעה על מותו נמסרה למשפחתו על ידי מוסד רפואי או גוף ציבורי אחר בשנים 1948 עד 1970; קטין אשר שמו מופיע בדוח של ועדה ציבורית שפעלה בעניין היעלמות ילדי תימן, המזרח או הבלקן;

<רפי שובלי: לגבי הסוגיה של רק קטינים.

<רפי שובלי: יש מספר משפחות שמחפשות נשים בוגרות, כמו רחמים קרוה שמחפש את אימא שלו יחד עם אחיו.

נורית קורן: היא הייתה בת 16.

<הלל שמריהו: להוסיף: או מקרים מיוחדים.

<רפי שובלי: השאלה אם יש ציון קבר.

נורית קורן: כן, יש ציון קבר.

<רפי שובלי: אם יש קבר - -

נורית קורן: רפי, היא הייתה בת 16.

נורית קורן: מבחינתי היא קטינה.

נורית קורן: היא הייתה נשואה, אבל היא קטינה.

<יוסף גמליאל: היו כאלו שלא היו קטינות.

<יוסף גמליאל: היו מקרים.

<רפי שובלי: ואם יש כאלו שהן לא קטינות?

<רפי שובלי: יש כמה מקרים כאלה.

<רפי שובלי: הן לא נבדקו בוועדות בגלל שהן לא קטינות.

<רפי שובלי: הן נפלו בין הכיסאות.

<רפי שובלי: זה דבר שיועלה לפתחו של החוק.

נורית קורן: אז בואו נשים את זה גם כן בצריך עיון כי לא התייחסנו לעניין הזה, בסדר?

נורית קורן: כל הזמן דיברנו על הקטינים, לא דיברנו על הנשים האלו.

נורית קורן: צריך רשימה מסודרת.

נורית קורן: אתם יודעים אותה.

נורית קורן: בסדר?

<נירה לאמעי רכלבסקי: זה המקום לציין שברגע שהחוק הזה יהיה בספר החוקים, בתי משפט ישנו, אני מניחה, את הגישות גם לבקשות שמונחות לפי הדין הכללי.

<נירה לאמעי רכלבסקי: החוק הזה אומר שהמדינה מכירה בכך שהיו - -

נורית קורן: שהפרשה הייתה, שיש אי סדרים.

יעל גרמן: שיש צורך לפתוח קברים.

<נירה לאמעי רכלבסקי: יש קברים שככל הנראה לא, אחרת לא היו פותחים.

<נירה לאמעי רכלבסקי: רוצים לרדת לחקר האמת, לכן, אני מניחה - זה גם מה שאמרתי לגבי יהדות אירופה - שמי שיראה איזו שהיא קרבה לנסיבות האלו, בוודאי אם זה עניין של להיות קטין או להיות שנתיים מעל גיל קטינות, הדברים כבר יפורשו אחרת.

<נירה לאמעי רכלבסקי: קיים חוק כזה.

<נירה לאמעי רכלבסקי: המדינה מכירה בנסיבות, בשנים.

<נירה לאמעי רכלבסקי: היא נותנת הקלה.

יעל גרמן: נירה, אני מציעה, כמו שאמרה היושבת-ראש, שעל מה שצריך עיון נדלג כדי שנצליח היום להצביע.

נורית קורן: בואי נשאיר את זה.

נורית קורן: לא דיברנו על הסוגיה הזאת.

נורית קורן: היו סוגיות אחרות.

יעל גרמן: יש עוד דיון ארוך בין הראשונה לשנייה, ניתן יהיה להעלות.

נורית קורן: נעלה את זה.

נורית קורן: בואי נעלה את זה.

יעל גרמן: היום נצביע על הנוסח הזה.

יעל גרמן: אני מציעה להתקדם.

נורית קורן: רפי ויוסי, אם אפשר יהיה לסדר רשימה שנדע בכמה נשים מדובר, בסדר?

נורית קורן: יש לכם פחות או יותר.

<משה נחום: הרבה נשים נעלמו, אין עליהן רישום.

נורית קורן: אם אין רישום, יש בעיה.

נורית קורן: צריך על מה שרשום.

<משה נחום: נכון.

<משה נחום: רשום 7 או 8 נשים.

נורית קורן: ד"ר משה נחום, גם אתה, אם יש לך איזו רשימה שמית, תעשו רישום, אנחנו נראה מה אנחנו יכולים לעשות.

<משה נחום: לא נתנו להם את הגופה בכלל.

נורית קורן: בסדר, אנחנו יודעים.

<יגאל יוסף: אז אין מה לפתוח קבר.

<נירה לאמעי רכלבסקי: ההצעה הזאת היא רק למי שיש לו ציון קבר.

<נירה לאמעי רכלבסקי: "פתיחת קבר" – הזזת מצבה או כל כיסוי אחר של הקבר; "קרוב" – הורהו של המנוח, אחיו או אחותו וכן ילדיהם של האחים; "תקנות קשרי משפחה" – תקנות מידע גנטי (עריכת בדיקה גנטית לקשרי משפחה, תיעוד ושמירת תוצאותיה), התש"ע-2010; 3.

<נירה לאמעי רכלבסקי: (א) על אף האמור בכל דין, בית המשפט רשאי להורות, בצו, על פתיחת קבר והוצאת הגופה לצורך הליך זיהוייה ובכלל זה נטילת דגימה מגופה של מנוח לצורך עריכת בדיקה גנטית לקשרי משפחה בהתקיים כל אלה: הבקשה למתן הצו הוגשה על ידי קרובו של המנוח שחלקת הקבר המיועדת לפתחה מיוחדת אליו; בית המשפט מצא כי הנסיבות העובדתיות של המקרה מעלות ספק סביר בדבר זהותה של הגופה הקבורה בקבר שלגביו הוגשה הבקשה.

<נירה לאמעי רכלבסקי: (ב) בבואו לתת צו לפי סעיף קטן (א), ישקול בית המשפט, בין היתר, שיקולים אלה – קיומו של סיכוי להפיק מהגופה הקבורה דגימת DNA שתאפשר עריכת בדיקה גנטית לקשרי משפחה; פה המדינה מסרה לנו שהיא מודעת לחוות הדעת הגנרית של ד"ר נורית בובליל מהמכון לרפואה משפטית, לפיה היא לא תוכל להגיד לבית המשפט בשלב הזה שאין סיכוי.

<נירה לאמעי רכלבסקי: היא אומרת כבר היום שבמצב הדברים הידוע יש סיכוי, הוא נמוך, אבל עד שלא פותחים את הקבר אי אפשר לדעת מה הסיכוי.

יעל גרמן: זאת אומרת, זה לא יהווה מניעה.

<נירה לאמעי רכלבסקי: נכון, זה לא יהווה מניעה.

<איגי פז: אנחנו כן נביא את זה בפני בית משפט, אבל זה לא יהיה נימוק להתנגדות.

<נירה לאמעי רכלבסקי: יש חוות דעת כזאת, היא נכתבה לוועדה, היא מאוד מפורטת.

<יוסף גמליאל: למה זה צריך להיות אחד השיקולים?

<איגי פז: מכמה סיבות.

<איגי פז: קודם כל, חוות הדעת אומרת שיש סיכוי, אבל הסיכוי הוא נמוך.

<איגי פז: זה צריך לעמוד בפני בית המשפט בבואו לתת החלטה.

<איגי פז: זה אחד.

<איגי פז: שניים, יכול להיות שהנסיבות השתנו.

<איגי פז: יכול להיות שלאחר ביצוע מספר מסוים של בדיקות, המומחים יגיעו למסקנה שהסיכויים מאוד נמוכים והם לא יצליחו, לכן מחובתנו יהיה להביא את העניין הזה בפני בית המשפט.

<מאיר ברודר: כמשקל, לא כתנאי סף.

נורית קורן: לא כתנאי סף.

<יוסף גמליאל: אם אתה אומר מלכתחילה שאין משמעות לסעיף הזה, למה להניח אותו בכלל?

נורית קורן: יש לו משמעות.

נורית קורן: אף אחד לא אומר שאין לו משמעות.

<נירה לאמעי רכלבסקי: אנחנו אומרים כאן לפרוטוקול.

<נירה לאמעי רכלבסקי: זה נכון שבשלב הראשון - -

<יוסף גמליאל: לא לפני הפתיחה.

<איגי פז: לפני הפתיחה.

<יוסף גמליאל: עד הפתיחה השיקול הזה לא קיים.

<נירה לאמעי רכלבסקי: שוב אני חוזרת ואומרת, מונחת בפנינו חוות הדעת של המכון לרפואה משפטית.

<נירה לאמעי רכלבסקי: היא אומרת שבשלב הזה ניתן לקבוע כי הסיכוי להצלחת התהליך הוא נמוך, לא ניתן לומר כי אין סיכוי בכלל.

<נירה לאמעי רכלבסקי: זה כרגע מה שיוגש לבית המשפט.

<נירה לאמעי רכלבסקי: המדינה לא תתנגד על סמך הסיכוי הנמוך.

<נירה לאמעי רכלבסקי: לזה המדינה התחייבה.

נורית קורן: זו ההתחייבות של המדינה.

נורית קורן: צריך להיות מודגש בפרוטוקול בשלב הזה.

<נירה לאמעי רכלבסקי: בשלב הזה.

<נירה לאמעי רכלבסקי: ההשפעה שעשויה להיות לפתיחת הקבר, הוצאת הגובה ונטילת דגימה ממנה כאמור בסעיף קטן (א) על נפטרים אחרים הקבורים באותה חלקה או בסמיכות למנוח ועל קרובי משפחתם מדרגה ראשונה אם יעלה צורך לחפור בחלקות סמוכות; בסעיף זה – "קרוב משפחה מדרגה ראשונה – הורה, אח או בן זוג".

<נירה לאמעי רכלבסקי: שיקולים הקשורים לכבוד המת.

<נירה לאמעי רכלבסקי: (ג) טרם מתן צו לפי סעיף זה, ישמע בית המשפט את עמדתם של בני משפחתו של נפטר אחר כאמור בסעיף ב(2), ככל שניתן לאתרם.

<נירה לאמעי רכלבסקי: היועץ המשפטי לממשלה או בא כוחו יהיו המשיבים לבקשה למתן צו כאמור בסעיף זה.

<איגי פז: לגבי הקרובים.

<איגי פז: בקרובים מדרגה ראשונה צריך לכלול גם את הילדים.

<איגי פז: אם האחים, בן הזוג וההורים נפטרו אבל יש ילדים, מן הסתם צריך לכלול גם את הילדים.

נורית קורן: נכון, אתה צודק.

<איגי פז: זה דבר אחד.

<איגי פז: דבר שני, כמו שנתנו לאחיינים במעמד של המבקש להגיש בקשה לבן אחיו, אנחנו חושבים שצריך להוסיף אותם גם פה.

<נירה לאמעי רכלבסקי: אבל זה לא אותו רציונל.

<איגי פז: רק אם כל הקרובים מדרגה ראשונה נפטרו.

<נירה לאמעי רכלבסקי: איגי, זה לא אותו רציונל.

<נירה לאמעי רכלבסקי: אנחנו נותנים לאחיינים להגיש בקשות בגלל שעברו הרבה שנים, האנשים האלה נפטרו, אין מי שיגיש את הבקשה.

<נירה לאמעי רכלבסקי: אפשר לעשות להם בדיקה גנטית.

<נירה לאמעי רכלבסקי: בחוקים שאני עברתי עליהם ויש עניין של אינטרס, שצריכים לאמת אינטרס של מישהו או לבוא ולהגן על אינטרס של מישהו, זה בדרך כלל קרובי משפחה מדרגה ראשונה.

<איגי פז: כן, אבל אם עכשיו צריך - -

<נירה לאמעי רכלבסקי: אם עכשיו תביא גם אחיינים - -

<יגאל יוסף: גם אחיינים.

<יגאל יוסף: למה לא?

נורית קורן: אחיינים של נפטר אחר, לא אותו אחד שמגיש את הבקשה.

נורית קורן: זה יותר מידי.

אורי מקלב: זה גם קרובים.

נורית קורן: זה בתנאי, מקלב, שאין אף גורם אחר, רק הם.

נורית קורן: רק אם אין קרובי משפחה אחרים.

<רחל דותן: זו כבר פגישה שלישית שאני מדברת על הספק הסביר.

נורית קורן: זה לא ישתנה.

<רחל דותן: אני שוב אומרת, אנחנו בחוק הזה מצמצמים.

<רחל דותן: אם הוא נועד להקל, הוא בא פה רק להחמיר על מה שקיים היום.

<רחל דותן: יש כאן מספיק עורכי דין שמבינים על מה מדובר.

<רחל דותן: המונח "ספק סביר" לקוח מהמשפט הפלילי.

<רחל דותן: עד כאן ברור לכולם.

<רחל דותן: המשמעות של ספק סביר - אם עורך דין שנמצא כאן יחלוק עלי, אז בבקשה - לא עוסק בחוסר של ראיות.

<רחל דותן: אני עכשיו רוצה להגיש את התביעה.

<רחל דותן: עלי מוטלת החובה להביא הוכחות מעל לספק סביר, כפי שמצוין ואפילו מודגש כאן בסעיף 4: "יצורפו מסמכים התומכים בקיומו של ספק סביר".

<נירה לאמעי רכלבסקי: אבל למה?

<נירה לאמעי רכלבסקי: בפלילי - -

<רחל דותן: גם בפלילי זה כך.

נורית קורן: בפלילי זה רק 10%.

<רחל דותן: מה פתאום, גם בפלילי.

<רחל דותן: הרי המונח הזה נלקח - -

<נירה לאמעי רכלבסקי: אנחנו נעשה בחינה חוזרת על המונח הזה.

<נירה לאמעי רכלבסקי: הכוונה כאן היא בדיוק הפוך.

<רפי שובלי: עד היום לפי הפסיקה זה ספק ממשי.

נורית קורן: היה.

נורית קורן: הורדנו את זה.

<רחל דותן: אני מבקשת כבר פעם שלישית, זה צריך עיון.

<רחל דותן: על פי מה שאני עיינתי ועל פי - -

נורית קורן: רחל, הבנו, אני צריכה להתקדם.

<רפי שובלי: ואם אין מסמכים למשפחה?

נורית קורן: בסדר, נדבר אחר כך.

<רחל דותן: יש לנו פסק דין בן שימול.

נורית קורן: בן שימול זו בעיה אחרת.

<נירה לאמעי רכלבסקי: בן שימול נפל כי המדינה התנגדה.

<נירה לאמעי רכלבסקי: המדינה לא הולכת להתנגד יותר באופן גורף.

<נירה לאמעי רכלבסקי: זה כל העניין.

<נירה לאמעי רכלבסקי: היום אתם מסרבים באופן גורף.

<נירה לאמעי רכלבסקי: הרעיון בחוק הזה הוא שלא.

<נירה לאמעי רכלבסקי: אני רק אבהיר.

<נירה לאמעי רכלבסקי: הכוונה בספק סביר זה שהספק שאמור להתעורר אצל בית המשפט הוא ספק שיישען על פחות דברים.

<נירה לאמעי רכלבסקי: האדם צריך להוכיח פחות עם ספק סביר מאשר עם ספק ממשי.

נורית קורן: נשאיר את זה בצריך עיון לפעם הבאה.

נורית קורן: אנחנו נבדוק את המושג לאשורו ונראה.

נורית קורן: הכוונה פה שיהיה פחות.

<נירה לאמעי רכלבסקי: נתייעץ שוב עם כל הגורמים הנוספים על-מנת לוודא מה הדבר הזה אומר, אם זה אומר פחות או יותר מספק ממשי.

נורית קורן: נתייעץ בפעם הרביעית.

<נירה לאמעי רכלבסקי: 4.

<נירה לאמעי רכלבסקי: (א) לבקשה לפתיחת קבר, נטילת דגימה מגופה ועריכת בדיקה גנטית לקשרי משפחה לפי חוק זה, יצורפו מסמכים התומכים בקיומו של ספק סביר בדבר זהותה של הגופה הקבורה בקבר שלגביו הוגשה הבקשה; לעניין זה, "מסמכים" – לרבות תצהיר.

<נירה לאמעי רכלבסקי: שימו לב, היום כל אדם יכול להגיש בקשה לבית משפט עם מה שהוא רוצה כדי לתמוך בה.

<נירה לאמעי רכלבסקי: אנחנו חושבים שהסעיף הזה מיותר.

<נירה לאמעי רכלבסקי: כל בן אדם יכול להגיש את מה שיש לו.

<נירה לאמעי רכלבסקי: אם יש לו עדויות של אנשים שיגישו את העדות בתצהיר - -

יעל גרמן: אז למה לא להוריד?

נורית קורן: גם פה, את יודעת, אנחנו רוצים לבדוק.

יעל גרמן: ואז אין את הבעיה של ספק סביר, ספק ממשי.

<נירה לאמעי רכלבסקי: זה לא קשור.

נורית קורן: זה מושג משפטי.

יעל גרמן: אבל אם הסעיף יורד, זה לא קיים.

נורית קורן: לא כל הסעיף.

יעל גרמן: איזה חלק?

<נירה לאמעי רכלבסקי: הכוונה רק לאיך את מגישה את הבקשה, מה יתמוך בבקשה.

<נירה לאמעי רכלבסקי: הרעיון הוא שאדם יכול להגיש רק את מה שיש לו, ואם מה שיש זה את העדות - -

יעל גרמן: אנחנו נצביע על זה כמו שזה.

יעל גרמן: לאחר מכן אם תחליטו שלא, אז תורידו.

<נירה לאמעי רכלבסקי: תתנו לי את הרשות בעניין הזה.

<נירה לאמעי רכלבסקי: אנחנו חושבים שהסעיף מיותר.

<נירה לאמעי רכלבסקי: זה לא שאנחנו מורידים כאן משהו מהותי.

<נירה לאמעי רכלבסקי: בדין הכללי אדם יכול גם ככה להגיש בקשה עם מה שיש בידיו.

<נירה לאמעי רכלבסקי: אם יש בידיו רק עדות - -

<רפי שובלי: את מדברת על 4(א), נכון?

נורית קורן: נכון.

<נירה לאמעי רכלבסקי: אם יש בידיו רק תצהיר.

נורית קורן: אם יש לו רק תצהיר, אין לו שום דבר אחר.

<נירה לאמעי רכלבסקי: בית המשפט קובע את המשקל של התצהיר.

יעל גרמן: מה שתחליטו.

<נירה לאמעי רכלבסקי: (ב) המבקש ישלח העתק מהבקשה להוריו ולאחיו של המנוח וככל שאין כאלה לילדי אחיו של המנוח.

<יוסף גמליאל: מי זה המבקש?

<נירה לאמעי רכלבסקי: המבקש זה הקרוב.

נורית קורן: הקרוב, מי שמגיש את הבקשה.

<יוסף גמליאל: הוא שולח למשפחה שלו?

<נירה לאמעי רכלבסקי: כן, זה משרד המשפטים ביקש להוסיף.

נורית קורן: שלא בית משפט יתחיל לשלוח, אלא שהוא כבר ישלח כדי שיהיה יותר קל.

<נירה לאמעי רכלבסקי: 5(א) בצו כאמור בסעיף 3(א) יקבע בית המשפט הוראות בעניינים אלה:

<נירה לאמעי רכלבסקי: אופן ביצוע פתיחת הקבר וסגירתו לאחר נטילת הדגימות, לרבות קבורה מחדש לפי נסיבות העניין; הוראות בעניין בדיקת נבדקים נוספים פרט למנוח; הוראות בעניין מסירת חוות הדעת של המעבדה לבית המשפט ולצדדים; כל הוראה אחרת הנחוצה לדעתו כדי להשיג את מטרת הבדיקה.

<נירה לאמעי רכלבסקי: (ב) התגלה במהלך הדיון בבקשה כי יש צורך בפתיחת יותר מקבר אחד או בהוצאת יותר מגופה אחת מקברה, ישמע בית המשפט את עמדתו ההלכתית של נציג מועצת הרבנות הראשית ויכלול בצו הוראות גם לעניין זה.

<נירה לאמעי רכלבסקי: (ג) בצו כאמור בסעיף קטן (א) יפנה בית המשפט את המבקש למעבדה גנטית מבין המעבדות שהוכרו לפי סעיף 28ז(ב) לחוק מידע גנטי, הערוכות לביצוע בדיקה שאחד הנבדקים בה הוא נפטר לפי תקנה 6 לתקנות קשרי משפחה.

<נירה לאמעי רכלבסקי: 6(א) על בקשה לעריכת בדיקה גנטית לקשרי משפחה לפי חוק זה יחול פרק ה'1 לחוק מידע גנטי, למעט הוראות סעיפים: 28י, 28יד ו-28טו, ויחולו תקנות קשרי משפחה, בשינויים המתחייבים.

<נירה לאמעי רכלבסקי: (ב) על בקשה לעריכת בדיקה גנטית לקשרי משפחה לפי חוק זה, בה אחד הנבדקים הוא חסוי או פסול דין, יחולו הוראות תקנות מידע גנטי (סדרי דין בהליך לאישור בדיקה גנטית בחסוי או בפסול דין), התשס"ג-2002.

<נירה לאמעי רכלבסקי: 7.

<נירה לאמעי רכלבסקי: (א) על פתיחת קבר לפי חוק זה לא יחולו הוראות תקנות בריאות העם (קבורה מחדש), 1941 ויחול הוראות חוק זה.

<נירה לאמעי רכלבסקי: 8.

<נירה לאמעי רכלבסקי: (א) פתיחת קבר כהגדרתה בחוק זה והחזרת הגופה לקברה תתבצע על ידי חברה לענייני קבורה שבתחום אחריותה נמצאת חלקת הקבר נשוא הצו, בתיאום עם מנהל בית העלמין בו נמצאת החלקה האמורה ותחת הנחייתו ההלכתית של רב שימנה הרב הראשי לישראל המכהן כנשיא מועצת הרבנות הראשית (להלן – רב מלווה); ההגדרה כאן – ככה נאמר לי - נמסרה על ידי הרבנות.

<נירה לאמעי רכלבסקי: .

<נירה לאמעי רכלבסקי: הבנתי שמבחינה ניסוחית אפשר לקצר אותה.

<איגי פז: אפשר פשוט לשים את הרבנות הראשית.

<איגי פז: אם כבר פתחנו את זה, אז ב-5(ב) כתוב: "נציג שתמנה מועצת הרבנות הראשית".

<איגי פז: פה זה הנשיא, זה כל המועצה.

<איגי פז: צריך להחליט, או שרוצים - -

<נירה לאמעי רכלבסקי: אני אתייעץ עם הראל, לפי מה שהוא יגיד.

אורי מקלב: נוסח אחיד.

אורי מקלב: נוסח משפטי.

<רפאל פרנק: כדי לא לסרבל עדיף שרק הנשיא.

<רפאל פרנק: אם צריכים את כל המועצה, זה לוקח יותר זמן.

<נירה לאמעי רכלבסקי: בסדר, הנשיא.

<שיר מזרחי: לעניין 5(א)(3) - הוראות בעניין מסירת חוות הדעת של המעבדה - הערנו שכבר בתקנות סעיף 13 - -

<נירה לאמעי רכלבסקי: לדעתכם אפשר להוריד את זה?

<נירה לאמעי רכלבסקי: אני אראה מה אומר משרד הבריאות.

<נירה לאמעי רכלבסקי: הכל דברים טכניים.

<מאיר ברודר: בסעיף 6, ב"למעט הוראות סעיפים", ביקשנו להוריד את סעיף 28ו.

<מאיר ברודר: אתם השארתם אותו.

<מאיר ברודר: 28ו מדבר על יכולת של כפייה של בית המשפט לביצוע.

נורית קורן: הוא ירד.

נורית קורן: יש 28יד ו-28טו.

<שיר מזרחי: לנו הייתה הגדרה אחרת כאן.

<שיר מזרחי: חשבנו שאולי נכון לבית משפט להשאיר את האפשרות - -

נורית קורן: חברים, נעשה את כל הדברים אחר כך.

<נירה לאמעי רכלבסקי: (ב) הוצאת גופה מקברה תתבצע על ידי מומחה באנתרופולוגיה פורנזית מהמרכז הלאומי לרפואה משפטית, או אדם אחר בעל מומחיות באנתרופולוגיה פורנזית ולפי הוראותיו, וכן רשאים המבקש או בא כוחו להיות נוכחים במקום בעת הוצאת הגופה.

<נירה לאמעי רכלבסקי: (ג) במעמד פתיחת הקבר והוצאת הגופה כאמור בפסקה (א) יישמעו כל הנוכחים להוראותיו של מומחה באנתרופולוגיה פורנזית כאמור בפסקה (ב); (ג) (1) התגלו במעמד פתיתת הקבר יותר מגופה אחת באותה חלקת קבר, או שבעת פתית הקבר עלה ספק אם המנוח קבור בחלקה לגביה הוגשה הבקשה או בחלקה סמוכה ואין בצו שניתן על ידי בית המשפט הוראות בעניין – יכריע בית המשפט בשאלת פתיתת קבר, הוצאת גופה מקברה, נטילת דגימת DNA וביצוע בדיקה גנטית לקשרי משפחה גם בגופת נפטר אחר; (2)

<נירה לאמעי רכלבסקי: בית המשפט כאמור בפסקה (1) ידון בבקשה על פי השיקולים לפיהם ניתן צו לפי סעיף 5 וישמע את עמדתם של בני משפחתו של נפטר אחר כאמור בסעיף ב(2), ככל שניתן לאתרם; 9.

<נירה לאמעי רכלבסקי: החליט בית משפט, על יסוד זיהוי גופתו של מנוח ותוצאות בדיקה גנטית לקשרי משפחה לפי חוק זה, כי קיימת התאמה גנטית בין המנוח לבין הקרוב, יקבע בית המשפט גם את מותו של המנוח וככל שניתן גם את יום המוות ושעתו על סמך כל ראיה שהובאה לפניו בדבר הנסיבות או הזמן שבהם אירע המוות.

<שיר מזרחי: הוספנו שם את ההסכמה של רשות האוכלוסין: "למסור העתק מהחלטתו לפי הרישום הראשי לפי סעיף 16 לחוק מרשם האוכלוסין".

נורית קורן: אחר כך נתקן.

<נירה לאמעי רכלבסקי: מה שהקריא משרד המשפטים ייכנס.

נורית קורן: אם נכניס את זה.

<נירה לאמעי רכלבסקי: 10.

<נירה לאמעי רכלבסקי: (א) חוק זה יעמוד בתוקפו מיום - - שנתיים?

<נירה לאמעי רכלבסקי: היום זה היום, זה מה שקבעו.

נורית קורן: היום ייקבע בקריאה שנייה ושלישית, אנחנו לא יכולים עכשיו.

<נירה לאמעי רכלבסקי: נכון.

<נירה לאמעי רכלבסקי: אפשר להגיד שנתיים מיום פרסומו.

נורית קורן: שנתיים מיום פרסומו.

נורית קורן: נעשה משהו כזה.

יעל גרמן: בדיוק.

<נירה לאמעי רכלבסקי: (ב) בקשות שהוגשו לבית המשפט לפי חוק זה בתקופת תוקפו יידונו לפי הוראות חוק זה גם אחרי מועד פקיעתו.

<נירה לאמעי רכלבסקי: ביצוע ותקנות 11.

<נירה לאמעי רכלבסקי: שר הבריאות ממונה על ביצועו של חוק זה והוא רשאי לקבוע תקנות לביצועו, בהסכמת שר המשפטים ולעניין הנחייה הלכתית כאמור בסיפא לסעיף 7(א) – בהסכמת השר לשירות דת.

<נירה לאמעי רכלבסקי: כאן היה צריך להיות סעיף עלויות.

<נירה לאמעי רכלבסקי: אנחנו הורדנו את סעיף העלויות.

<נירה לאמעי רכלבסקי: נמצאת כאן נציגת האוצר?

נורית קורן: לא, היא לא הגיעה.

<נירה לאמעי רכלבסקי: היא לא הגיעה?

<נירה לאמעי רכלבסקי: אני אגיד לכם למה.

<נירה לאמעי רכלבסקי: היא חשבה שהדיון יימשך - -

נורית קורן: רק תקריאי את מה שהם אמרו שיהיה בפרוטוקול.

נורית קורן: אנחנו תיכף נקריא את העלויות.

נורית קורן: תגמרי לקרוא, אנחנו נצביע, ואז נכניס את זה.

<נירה לאמעי רכלבסקי: 12.

<נירה לאמעי רכלבסקי: הוראות חוק זה יחולו על בקשות שהיו תלויות ועומדות בפני בית משפט לפני כניסתו של חוק זה לתוקף, שעניינן פתיחת קבר, הוצאת גופה מקברה ונטילת דגימה מגופה לשם ביצוע בדיקה גנטית, ואשר מתקיימים בהם יתר התנאים המנויים בחוק זה.

<יוסף גמליאל: למה?

יעל גרמן: משרד המשפטים, מסכימים?

נורית קורן: אנחנו מכניסים כדי להקל עם האנשים.

<יוסף גמליאל: הוא לא מקל עלי.

<יוסף גמליאל: יותר קל לי לעבוד לפי פקודת בריאות העם.

נורית קורן: בסדר.

נורית קורן: מי שירצה - -

<יוסף גמליאל: לפי הפקודה?

נורית קורן: יוסי, אם התביעה שלך נמצאת עכשיו בבית משפט, יכול להיות שבעוד 3 חודשים, עד שהחוק הזה בכלל יעבור קריאה שנייה ושלישית - -

<נירה לאמעי רכלבסקי: אם אנחנו קובעים שזה יחול, זה יחול.

<נירה לאמעי רכלבסקי: אנחנו פועלים תחת הנחה שהחוק הזה מקל.

<נירה לאמעי רכלבסקי: החוק הזה קובע שבית המשפט, הוא מחייב את המדינה להתייחס לנושא, לפרשה כאחרת.

יעל גרמן: זה בא להקל ולהרחיב.

נורית קורן: הוא מקל.

<יוסף גמליאל: אני אומר שלא.

נורית קורן: אם החוק הזה לא היה מקל, לא היינו עושים את זה לפי בריאות העם בכלל.

נורית קורן: יוסי, זה לא נכון.

<יוסף גמליאל: בפקודת בריאות העם לא קיים ספק סביר.

<נירה לאמעי רכלבסקי: אבל למה אף אחד לא מקבל היום?

נורית קורן: לפי חוק בריאות העם לא נותנים היום.

נורית קורן: נותנים למשטרה, לא נותנים לכם, לא נותנים למשפחות לפתוח לפי בריאות העם.

נורית קורן: הנה יש פה את משרד המשפטים, הוא יתייחס לזה אחר כך.

<נירה לאמעי רכלבסקי: הנושאים שייכנסו לדברי ההסבר ויידונו לקראת קריאה שנייה שלישית: הנושא של בגירים, הנושא של רשימת הארצות, האם אנחנו מכניסים שם גם את ארצות אירופה, ספק סביר.

יעל גרמן: וממשי.

<נירה לאמעי רכלבסקי: לא, ממשי הורדנו.

נורית קורן: ממשי ירד, אין ממשי.

נורית קורן: זה ספק סביר.

<נירה לאמעי רכלבסקי: הדברים הנוספים זה הנושא של שמירת דגימות דנ"א שנמצאו במסגרת החוק, איך שומרים אותן, הוראות משלימות לגבי שינוע הגופות אל המכון לרפואה משפטית, נושא העלויות.

<נירה לאמעי רכלבסקי: הסעיף הזה ירד כרגע.

<נירה לאמעי רכלבסקי: נדבר אחרי ההצבעה על הנושא של העלויות.

<נירה לאמעי רכלבסקי: אלה הדברים שייכנסו.

<מאיר ברודר: לפני ההצבעה מסר משר הבריאות לגבי סעיף 11.

<מאיר ברודר: שר הבריאות מבין את החשיבות הלאומית, הציבורית, לכן הוא מוכן לקחת את האחריות על החוק הזה בשלב זה לקריאה ראשונה.

<מאיר ברודר: זה בכפוף לשני דברים: אחד, סגירה של כל ההיבטים ההלכתיים, ושניים, הנושא של המימון.

<מאיר ברודר: אנחנו יודעים שיש פה בעיות עם המימון.

נורית קורן: אנחנו נגיד, אין בעיה.

יעל גרמן: הוא שר בריאות או שר דתות?

יעל גרמן: מה זאת אומרת "הלכה"?

יעל גרמן: יש אנשים שדואגים להלכה.

יעל גרמן: שר הבריאות צריך לדאוג לבריאות, לא להלכה.

<נירה לאמעי רכלבסקי: כל הנושאים של הצעת החוק הם בסמכות אחריותו.

נורית קורן: צריך להבהיר.

נורית קורן: עוד פעם, ההיבטים שנשארו כאן זה רק לגבי ריבוי של נפטרים באותו קבר, לפי מה שסיכמנו .

נורית קורן: עו"ד ברודר, אני מבקשת להבהיר לשר.

נורית קורן: אני לא רוצה להחמיר מעבר למה שהחמרנו בחוק הזה.

יעל גרמן: הוא אמנם נציג של מפלגה דתית, אבל שר הבריאות ממונה על הבריאות.

נורית קורן: לא לעשות הפליה פה שפתאום דווקא בגלל שילדי תימן הם בפרשה הזאת אנחנו צריכים להחמיר עם ההלכה.

נורית קורן: לא.

נורית קורן: יש כאן את העניין שהסכמנו מראש.

נורית קורן: זה מה שיהיה.

נורית קורן: רק הרבנות תקבע פה.

נורית קורן: היא תקבע לגבי ריבוי נפטרים.

נורית קורן: זהו, סופית.

<מאיר ברודר: הוא יקבל את זה, אבל נורית - -

<נירה לאמעי רכלבסקי: אני רק אציין שהיום פתיחת קבר וביצוע בדיקות גנטיות הם שני נושאים שבסמכותו הבלעדית של שר הבריאות.

יעל גרמן: נכון, גם המכון הפתולוגי בסמכותו.

יעל גרמן: הוא לא יכול להגיד שזה בכפוף להלכה.

יעל גרמן: זה צריך להיות קשור לבריאות, לא להלכה.

<עובדיה ויזל סנקרי: המשרד לשירותי דת מבקש לא רק במקרים מורכבים, אלא שתהיה חוות דעת עקרונית, חוות דעת הלכתית.

נורית קורן: חוות דעת עקרונית יש כבר.

<עובדיה ויזל סנקרי: גם לגבי פתיחה של קבר אחד.

נורית קורן: לא.

נורית קורן: סליחה, זה בניגוד לסיכומים, זה בניגוד למה שהמשרד לשירותי דת ביקש.

<הלל שמריהו: איזה חזית אתם פותחים?

נורית קורן: אני רוצה להצביע.

נורית קורן: אני תיכף אתן לך להסביר.

נורית קורן: יש כאן הסכמה כוללת של כל הגורמים.

נורית קורן: אתמול עבר בין כולם.

<עובדיה ויזל סנקרי: לא אותנו.

נורית קורן: גם אתכם.

נורית קורן: את כולכם.

<נירה לאמעי רכלבסקי: זה לא הפריע לכם מלכתחילה, רק שהנושא הזה - -

נורית קורן: אני מעלה את זה להצבעה.

נורית קורן: הצעת חוק לפתיחת קבר של קטין יהודי יוצא תימן, המזרח או הבלקן לצורך הליכי זיהוי ביצוע בדיקה גנטית לקשרי משפחה (הוראת שעה), התשע"ז-2017 מי בעד, מי נגד?

נורית קורן: בעד – פה אחד

נורית קורן: נמנעים – אין

נורית קורן: אין מתנגדים, אין נמנעים.

נורית קורן: תודה רבה לך, חברת הכנסת גרמן.

<יגאל יוסף: תודה ליעל גרמן מכל הלב.

נורית קורן: באמת כל הכבוד מגיע כאן לנירה שישבה במלאכת מחשבת עם כל הגורמים ועם כל המשרדים.

נורית קורן: למרות מה שנאמר פה, הופעל עלינו לחץ מטורף.

נורית קורן: ושוב פעם אני חוזרת, אנחנו פה.

נורית קורן: השיקול שלנו הוא המשפחות, לא אף אחד אחר.

<יגאל יוסף: אם החרדים יעשו בעיות, נגייס את כולם לצבא.

נורית קורן: נכון.

נורית קורן: אני מבקשת ממך לקרוא את ההסכמות שהיו עם משרד האוצר.

<נירה לאמעי רכלבסקי: היא אמורה להיכנס ממש עוד שנייה.

<נירה לאמעי רכלבסקי: אני אגיד עקרונית עד שתבוא נציגת משרד האוצר.

<נירה לאמעי רכלבסקי: היא לא הנציגה שטיפלה בעניין, היא פשוט מגיעה כי ביקשנו שזה ייקרא לפרוטוקול.

נורית קורן: על ידי נציג של משרד האוצר.

<נירה לאמעי רכלבסקי: כן.

<נירה לאמעי רכלבסקי: משרד האוצר, מאחר ומדובר בהוראת שעה - הכוונה שהדבר הזה יהיה כפיילוט על מנת לראות, בעיקר מבחינה מדעית, איך הדברים באמת מתקדמים, ואז לחזור ולתקן את החוק אם יהיה צורך - הביע נכונות עם איזה שהוא תחשיב שהוא מסר לנו.

<נירה לאמעי רכלבסקי: קיבלנו מהמכון לרפואה משפטית אישור שזה באמת מה שצריך.

<נירה לאמעי רכלבסקי: התחשיב הוא 20,500 מימון למקרה.

<נירה לאמעי רכלבסקי: מדובר על לממן בשלב הראשון 50 מקרים.

<נירה לאמעי רכלבסקי: עכשיו, ההנחה, נקודת המוצא שבשנתיים האלה זה יהיה בערך מספר הצווים שיינתן.

<נירה לאמעי רכלבסקי: יחד עם זה, ואנחנו הבהרנו להם את זה הבוקר, מבחינה חוקתית אנחנו לא לגמרי נוכל להגן על העניין הזה אם יבוא האדם ה-51 כשעדיין לא עברו שנתיים ויבקש מימון.

<נירה לאמעי רכלבסקי: קשה מאוד יהיה להגיד לו "לא" ולהסביר למה הוא כמספר 51 מופיע במספר 50.

<נירה לאמעי רכלבסקי: אנחנו הצענו לאוצר הבוקר הצעה - שייקבע שעל פי התחשיב שלהם ימומנו הבקשות או צווים לפי החוק הזה עד לתקרה של הצעת חוק תקציבית, זאת אומרת, לא יעבור את הסכום של הצעת חוק תקציבית.

<נירה לאמעי רכלבסקי: כרגע, מאחר שזה נעשה ברגע - -

<יגאל יוסף: כמה זה?

<נירה לאמעי רכלבסקי: 6 מיליון.

<נירה לאמעי רכלבסקי: כרגע, מאחר שזה היה ברגע האחרון ועוד לא קיבלו אישור לזה, זה עוד לא הוסכם, לכן זה לא נכלל כרגע בהצעה.

<נירה לאמעי רכלבסקי: זה לא משנה לנו אם סעיף העלויות ייכלל בהצעה או שייקבע לקריאה שנייה ושלישית מול משרד האוצר במכתב, או שהם יקריאו לפרוטוקול שזה ימומן עד להצעת חוק תקציבית.

<נירה לאמעי רכלבסקי: לטעמי, לדעתי זה כולל כמעט 300 מקרים.

נורית קורן: בערך.

<נירה לאמעי רכלבסקי: אני יכולה להניח.

<נירה לאמעי רכלבסקי: לפי מה שאני מבינה זה יכלול כמעט כל בקשה פוטנציאלית שתאושר, נכון?

נורית קורן: בערך.

<נירה לאמעי רכלבסקי: אם זה תקציבית, מדובר על 6 מיליון בשנה.

<נירה לאמעי רכלבסקי: במידה ונגיע איתם להסכם לקריאה שנייה ושלישית - זה עדיף.

<נירה לאמעי רכלבסקי: בנושא הזה של מימון חלקי יש איזו שהיא בעיה חוקתית.

<נירה לאמעי רכלבסקי: בעניין הזה של מימון מחוץ לחוק, כלומר, לא משהו שכתוב בחוק, שיחייב את משרד הבריאות או את הפרקליטויות שמופיעות לעקוב אחר המימון, לוודא שהאנשים מקבלים את המימון, להסביר את זה לבית משפט - כל זה, אני מניחה, האוצר יעשה ויתחייב.

<עובדיה ויזל סנקרי: אני מעריך את הרצון שלכם.

<עובדיה ויזל סנקרי: זאת פעם ראשונה שמעלים את השיקולים ההלכתיים בחוק.

<עובדיה ויזל סנקרי: אנחנו ממש מעריכים את זה.

<יגאל יוסף: דווקא במקרה שלנו.

<יגאל יוסף: מעניין שדווקא בסיפור הכי טרגי אתם רוצים להעלות דיונים על הלכה.

<יגאל יוסף: אתם מקדשים את המוות, לא את החיים, זה מה שאתם עושים.

<עובדיה ויזל סנקרי: אני רוצה להפנות לחוות דעת של משרד המשפטים שהוצא על ידי ד"ר מיכאל ויגודה.

<עובדיה ויזל סנקרי: בסיכום של חוות הדעת שלו כתוב: "הצעת החוק הזאת מעלה קשיים הלכתיים ממשיים.

<עובדיה ויזל סנקרי: על פי פסיקתו של הרב עובדיה יוסף ניתן לצורך בירור הפרשה לפתוח את הקברים".

נורית קורן: אתם עוד פעם חוזרים אחורה.

נורית קורן: אני לא רוצה לחזור אחורה.

<נירה לאמעי רכלבסקי: ד"ר ויגודה לא ידע - -

נורית קורן: בדיוק, הוא לא ידע לאשורו.

נורית קורן: הוא לא היה פה עד הסוף.

נורית קורן: הוא לא יודע את הפרשה.

<נירה לאמעי רכלבסקי: ד"ר ויגודה נתן את חוות הדעת העקרונית הזאת תוך יום.

נורית קורן: בלי לדעת את כל הפרטים.

<נירה לאמעי רכלבסקי: הוא היה בדיון יום אחד.

<נירה לאמעי רכלבסקי: יום או יומיים אחר כך הייתה חוות הדעת.

<נירה לאמעי רכלבסקי: לא הייתה בפניו, למשל, חוות הדעת של המכון לרפואה משפטית, שמסבירה מה הוא התהליך של ביצוע בדיקות גנטיות.

<נירה לאמעי רכלבסקי: הוא לא הכיר את המבצע של שנת 96-97, לכן גם הוא בעצמו סייג ואמר שהוא באמת כותב משהו עקרוני לחלוטין.

<עובדיה ויזל סנקרי: זה מה שאני אומר.

<נירה לאמעי רכלבסקי: את חוות הדעת הזאת לא הבאנו לוועדה, לא השתמשנו בה.

<נירה לאמעי רכלבסקי: משרד המשפטים לא עמד מאחוריה ואמר שהוא מבקש - -

נורית קורן: נכון, חסרים בה פרטים.

<איגי פז: צריך להדגיש, יש את העמדה המשפטית - -

<עובדיה ויזל סנקרי: אפשר לבקש עדכון ממנו.

נורית קורן: אני לא צריכה.

נורית קורן: יש לי פה את הרבנות הראשית.

<עובדיה ויזל סנקרי: מהרבנות עוד לא ראינו חוות דעת הלכתית שמתירה, אני צודק?

נורית קורן: ודאי, יש עקרונית הלכתית.

נורית קורן: סליחה, אתה מטעה.

נורית קורן: יש פסק הלכה עקרוני שאומר - -

<עובדיה ויזל סנקרי: יש מכתב של הרב לאו, שאיננו - -

נורית קורן: לא, אני לא מסכימה עם הדברים האלה.

נורית קורן: זה לא מחטף.

נורית קורן: רבנות בשבילי זו רבנות.

נורית קורן: אני לא מחפשת חרדים ואף אחד אחר.

נורית קורן: די, מספיק עם זה.

נורית קורן: אני לא מסכימה לזה.

<רפי שובלי: הערה חשובה לסיכום הדיון, אם אפשר לסכם אותו.

<רפי שובלי: אנחנו מדברים פה על מיעוט המקרים שאנחנו מכירים, כי לרוב המשפחות בכלל לא ניתן קבר.

<רפי שובלי: צריך לזכור שפה אנחנו לא דנים על הפתרון ההוליסטי לפרשת ילדי תימן.

נורית קורן: ממש לא, זה חלק.

<רפי שובלי: זה חלקי מאוד.

<רפי שובלי: לפי דעתי גם במסגרת הקברים זה יהיה פתרון חלקי.

<רפי שובלי: אני מעלה אולי שאלה - מה קורה עם קבר ריק?

<רפי שובלי: האם זו הצלחה או כישלון?

נורית קורן: קבר ריק אומר שאנחנו צודקים.

<רפי שובלי: אם הילד חי והקבר ריק, אז המדינה כלל לא רוצה לקבל את התוצאה והיא חופרת בסביבה ומסבכת את העניינים.

<רפי שובלי: זה חלק מהסיבות למה חופרים בסביבה.

נורית קורן: זה לא יקרה הפעם.

<רפי שובלי: השאלה אם קבר ריק זו הצלחה של הפיילוט או כישלון, זו שאלה שלא נענתה.

נורית קורן: אם זה קבר ריק, זו הצלחה של הפרשה, של מה שאנחנו טוענים.

<נירה לאמעי רכלבסקי: זה לא חלק מהחוק.

<רפי שובלי: כן, אבל בשיח ציבורי אחר יגידו שזה כישלון.

<רפי שובלי: זו בעיה.

<רפי שובלי: אני רק מעלה את זה.

נורית קורן: אנחנו רק צריכים למצוא אותו חי.

נורית קורן: כן, עידית, אני רואה כמה את נסערת.

<עידית בן שימול: אני רק רוצה לשאול מה לגבי המקרה שלנו שנדון בבית משפט והמדינה דחתה אותנו.

<עידית בן שימול: אנשים אומרים לי: תגישו ערעור, תגישו.

נורית קורן: אני קראתי את פסק הדין.

נורית קורן: אני צריכה להתייעץ, גם להתייעץ עם מאיר שאחראי על תעודות פטירה.

נורית קורן: הוא מצא בתיק תעודת פטירה.

נורית קורן: אני צריכה להתייעץ איתו ולראות איך אפשר יהיה לפתור את הנושא שלכם.

<עידית בן שימול: אני לא מבינה מה ההבדל.

<נירה לאמעי רכלבסקי: שהמדינה לא תתנגד עכשיו.

<עידית בן שימול: למה היא לא תתנגד?

נורית קורן: הנה, זה הפתרון.

נורית קורן: יש הבטחה שהמדינה לא תתנגד.

<איגי פז: אנחנו מדברים פה על המקרה של הפרשה.

<נירה לאמעי רכלבסקי: לא, אנחנו לא מדברים על זה.

נורית קורן: לא, אנחנו מדברים על המקרה של הפרשה.

נורית קורן: גם הם נמצאים בתוך הפרשה.

<רפי שובלי: שיהיה ברור, הפרשה לא תחומה על ידי הדוח.

<שיר מזרחי: לא.

<שיר מזרחי: מי שנמצא בהגדרת מנוח - -

<רפי שובלי: רגע, מבחינת

<רפי שובלי: כם זה רק משפחות שהגישו תלונה?

<איגי פז: לא.

נורית קורן: איגי, אנחנו הרי לא יכולים לדבר כי היא יכולה להגיש ערעור.

נורית קורן: אנחנו יכולים לדבר ספציפית על המקרה.

נורית קורן: בגלל זה אמרתי שאנחנו צריכים לשבת, להתייעץ ולראות איך אנחנו מסייעים לה, כי מבחינתי היא כן כלולה בתוך הפרשה.

נורית קורן: אנחנו לא מתייחסים רק ל-1,053 ילדים שוועדת כהן קדמי בדקה.

נורית קורן: אנחנו יודעים שיש יותר.

נורית קורן: אני רוצה לדעת עכשיו.

נורית קורן: יש הרי על השולחן את התביעות שהגישו, את ה-15 תביעות שהגישו.

נורית קורן: מה העמדה שלכם?

נורית קורן: מה אתם מודיעים לבית משפט?

נורית קורן: אתה יכול לומר?

<איגי פז: אני לא יכול להגיד בכל תיק ותיק.

נורית קורן: לא, באופן כללי.

<איגי פז: אנחנו לא יכולים להגיד את העמדה שלנו לגבי כל תיק ותיק לגופו, אבל אנחנו כן יכולים לבוא ולהגיד שאנחנו כן מכירים את הפרשה, מכירים את הנסיבות המיוחדות.

<איגי פז: בוודאי שנביא את זה לשיקול.

<איגי פז: אנחנו כן פועלים מתוך גישה מקלה.

נורית קורן: כשהחוק ייכנס לתוקפו, האם יש הנחיה של היועץ המשפטי לממשלה לגבי מה התגובה שלכם תהיה?

<איגי פז: אין הנחיה לגבי כל תיק ותיק לגופו.

<נירה לאמעי רכלבסקי: לא, אחרי זה.

<איגי פז: אין הנחיה לגבי כל תיק ותיק לגופו, אבל יש עקרונות מנחים שאם תרצו נוכל לשלוח לוועדה.

<נירה לאמעי רכלבסקי: מה הם העקרונות המנחים?

<איגי פז: אנחנו נוכל לשלוח אותם לוועדה.

<רפי שובלי: זה לא רק משפחות שהגישו תלונה?

נורית קורן: לא.

נורית קורן: אנחנו לא סגרנו את התיק.

נורית קורן: יהיה גם מי שיכול להציג תצהיר.

נורית קורן: בגלל זה אמרנו לכם שאנחנו בודקים את הקטע של התצהיר, אנחנו לא סוגרים.

נורית קורן: ההגדרה מאוד רחבה.

נורית קורן: בשביל זה השארנו את זה.

נורית קורן: עמוס, בבקשה.

<עמוס לגזיאל: אנחנו כל הזמן מדברים על כבוד המת.

<עמוס לגזיאל: איפה כבוד החי?

<עמוס לגזיאל: כשכולכם חיפשתם קברים, אנחנו חיפשנו את אחותי וזה עלה הרבה מאוד כסף.

<עמוס לגזיאל: הגענו לעיירה בארצות הברית שקוראים לה מונסי.

<עמוס לגזיאל: שם ראינו שחצי מהקהילה הם בצבע כהה כמוני.

<עמוס לגזיאל: שם צריכים לחפש את האנשים הנעלמים.

<עמוס לגזיאל: במקום שהמדינה תחפש את יוסל'ה שוחמכר ויעלה מיליארדים, שהמדינה תשלח אנשים לבדוק שם.

<עמוס לגזיאל: מונסי מלאה ילדים חטופים, מונסי מלאה באנשים שלנו.

<עמוס לגזיאל: אנחנו הפסקנו בחיפוש רק אחרי שאימא שלי על ערש דווי אמרה: "גמרת את כל החסכונות שלך על חיפושים של אחותך, אני מתה, תעשה מה שאתה רוצה".

<עמוס לגזיאל: אז הפסקנו.

<עמוס לגזיאל: אם הייתי ממשיך עוד קצת, אם היו לי עוד משאבים, לא רק הייתי מגלה את אחותי, הייתי מגלה עוד 100 ילדים שם.

<עמוס לגזיאל: פעם אחת תיסעו לשם לראות את זה, אתם לא יודעים.

<עמוס לגזיאל: יש שם עיירה כמו נטורי קרתא, כמו איימיש הם חיים שם.

<עמוס לגזיאל: כולם כהים.

<עמוס לגזיאל: לא יכול להיות שאין שם .

<עמוס לגזיאל: מה זה?

<עמוס לגזיאל: אנחנו יודעים שאבי הטומאה, ד"ר בורג, עם חברי המפד"ל שלו וכל אלה, הם דאגו להעביר ילדים, הם ידעו.

<עמוס לגזיאל: יגאל אלון העביר כל שבוע ילד ממקום זה לקיבוץ גינוסר.

<עמוס לגזיאל: רק אישה אחת הייתה מוכנה שם להודות שהיא מאומצת.

<עמוס לגזיאל: היא הצטלמה, היא הוכיחה.

<עמוס לגזיאל: אספתי את כל הניירת.

<עמוס לגזיאל: מגיל 18 אני מחפש, כי גנבו, לקחו את הילדה ממני.

<עמוס לגזיאל: היינו באותה מיטה שנינו.

<עמוס לגזיאל: אמרו לנו שאנחנו חולים.

<עמוס לגזיאל: אחרי יום היא מתה.

<עמוס לגזיאל: איך לקחו אותה חיה ופתאום היא מתה?

<עמוס לגזיאל: אני מודיע לכם, הפשע זה של המדינה.

<עמוס לגזיאל: אלה שהקימו את המדינה פשעו להורים, אלה שהקימו את המדינה פשעו לכולנו אחד אחד.

<עמוס לגזיאל: אם היה לנו אומץ, ואם היה אפשר את מי לתבוע, היינו הולכים ל-433 כדי שיחקרו אותם.

<עמוס לגזיאל: אנחנו שכחנו.

<עמוס לגזיאל: אתם טועים כשאתם מחפשים את כבוד המת, תחפשו את כבוד החי, ויש.

נורית קורן: אנחנו עושים את זה.

<הלל שמריהו: אני מבקש שיירשם בפרוטוקול שיש רק רבנות אחת, שלא כל שר יביא לי רבנות משלו.

נורית קורן: נכון.

נורית קורן: עמוס, אני מבקשת ממך שאחרי שנסיים את הדיון תיתן לנו את הפרטים המדויקים.

נורית קורן: אנחנו נפעל לטפל בנושא הזה.

<עמוס לגזיאל: כבר מישהו שאל אותי ונתתי לו.

נורית קורן: אנחנו נטפל.

נורית קורן: כן, ד"ר משה נחום.

<משה נחום: חברי הרבנות, אני רוצה שתקשיבו למה שאני אומר לכם.

<הלל שמריהו: הוא לא רבנות, הוא משרד הדתות.

<הלל שמריהו: אנחנו סיכמנו, אין רבנויות, רק אחת.

<משה נחום: אני רוצה לומר לכם שבתקופת השרה שולמית אלוני היה זוג שעמד להתחתן והרבנות סירבה.

<משה נחום: שולמית אלוני התנדבה לחתן אותם.

<משה נחום: הרבנות אמרו לה שברגע שהיא תיקח אותם למשרד, ישחטו אותה חיה, לכן הזוג לא התחתן.

<משה נחום: אני איתרתי את המשפחה הזאת.

<משה נחום: הם זוג אחים.

<משה נחום: איך יכול להיות שהרבנות מעורבת?

<משה נחום: שנית, הרבנות לא נתנה לתימנים להתחתן, היא גנבה את נשותיהם עד שיחתמו שהם לא היו נשואים.

<משה נחום: צריך לחקור את הפשעים של הרבנות לפני שסומכים עליהם.

<משה נחום: הם השתתפו בכל הכיסויים, אין לי שום ספק בזה.

<רחמים קרוה: אבא שלי מת מצער על כך שלקחו את אשתו - זאת בעצם אימא שלי - ולקחו לו ילד.

<רחמים קרוה: אני שומע פה כל פעם שמערימים קשיים, עוד קשיים ועוד קשיים.

<רחמים קרוה: אני עוד חי.

<רחמים קרוה: אולי אני אזכה לדעת מה עם אימא שלי.

<רחמים קרוה: לאימא שלי אין קבר.

<רחמים קרוה: הקבר שראינו הוא לא הקבר שלה.

נורית קורן: רחמים, אני מודיעה לך, אחד הקברים הראשונים שייפתחו זה הקבר הזה.

<רחמים קרוה: אימא שלי החורגת עוד בחיים, שתהיה בריאה.

<רחמים קרוה: אני מקווה שאולי היא תזכה למשהו.

נורית קורן: בעזרת השם.

<רחמים קרוה: אבא שלי מת מצער מהדברים האלה.

נורית קורן: אני יודעת.

נורית קורן: רחמים, מה שצריך לעשות זה להגיש תביעה.

נורית קורן: צריך להגיש בקשה לקבלת צו כשיהיה החוק.

נורית קורן: אנחנו נעזור לך, רחמים.

<רחמים קרוה: אני מאמין לך בכל ליבי.

נורית קורן: צריך להגיד לשאר האנשים שנמצאים כאן, אימא שלו זאת האימא בת ה-16 שראינו את הקבר שלה.

נורית קורן: על הקבר כתוב שזו מישהי בת 34.

נורית קורן: זה בכלל לא השם של האימא.

נורית קורן: גם רישיון הקבורה הוא רישיון של אותה אישה.

נורית קורן: חברה קדישא מתעקשת שזה הקבר.

נורית קורן: כבוד הרב פרנק, אני מזמינה אותך לראות את המקרה הזה.

<משה נחום: את המקרה של אביו ואימו אני מכיר אישית, הבאתי אותו לליאור רגב לטלוויזיה.

<משה נחום: הוא רואיין.

<משה נחום: איך יכולים לתת אישור של קבר כשלאבא אמרו שלא הייתה אישה בחדר הזה במשך שבועיים?

<משה נחום: איזה קבר תמציאו לה?

נורית קורן: בסדר, אנחנו נחקור ונסייע לו.

נורית קורן: יש לנו כאן את נציגת האוצר.

נורית קורן: אני רוצה לתת לה את זכות הדיבור.

נורית קורן: בבקשה.

<מעין ספיבק: בהמשך לדיון בהצעת חוק פתיחת קבר של קטין יוצא תימן, המזרח או הבלקן לצורך ביצוע בדיקה גנטית לקשרי משפחה, התשע"ז-2017, ולצורך סיוע ביישום הצעת החוק האמורה, מוסכם כי המדינה תסייע במימון של עד 50 מקרים של פתיחת קבר של קטין יוצא תימן, המזרח או הבלקן לצורך ביצוע בדיקה גנטית לקשרי משפחה באמצעות גופה קבורה ובאמצעות המכון לרפואה משפטית של משרד הבריאות.

<מעין ספיבק: המקרים שבהם יתקבל הסיוע במימון יהיו אלה אשר יהיו הראשונים לקבל צו בית משפט לביצוע הליך זה בשנתיים שלאחר מועד אישור החקיקה.

<יוסף גמליאל: שנתיים לאחר מועד אישור החקיקה?

נורית קורן: שנתיים מהרגע שהחקיקה אושרה, מהרגע שהחוק יתחיל להיות בתוקף.

<נירה לאמעי רכלבסקי: מה שכתוב כאן זה בכפוף להערה שהערתי לפני כן.

<יוסף גמליאל: אתן רציתן רטרואקטיבי.

נורית קורן: לא.

נורית קורן: אמרנו שהמקרים שנידונים עכשיו בבית משפט יקבלו את הצו בשנתיים הקרובות, שברגע שהחוק יצא הם ייכללו.

<נירה לאמעי רכלבסקי: יש כאן רשימה של עלויות, כמו שאמרתי, שמגיעות בסך הכל למימון של 20,500.

<נירה לאמעי רכלבסקי: כל מה שנאמר כאן, וגם האוצר יודע, כפוף להערה שאנחנו תומכים בה וגם משרד הבריאות שהעלה אותה – אני חושבת שגם משרד המשפטים הסכים איתנו - שיכולה להיות כאן בעיה חוקתית.

<נירה לאמעי רכלבסקי: בקריאה שנייה ושלישית אנחנו נצטרך למצוא הסדר לגבי נושא העלויות, שברור שהמדינה - -

<מאיר ברודר: אני רוצה להרחיב את זה, במיוחד אם שר הבריאות יהיה ממונה על החוק הזה.

<מאיר ברודר: ההחלטה שזה יהיה רק ל-50 היא לא חוקתית, לא מידתית.

נורית קורן: בסדר, דיברנו על זה קודם.

<מאיר ברודר: אני רוצה שהדברים יהיו רשומים בפרוטוקול, כי השר שלי אחראי על החוק הזה.

<מאיר ברודר: אין פה חצי היריון.

<מאיר ברודר: אם אנחנו הולכים לפיילוט, אז בסדר, 50 זה פיילוט.

<מאיר ברודר: אם זה חוק, אז כל מי שעומד בגדר התנאים שהחוק קובע והמדינה מחליטה לממן היא צריכה לממן.

<מאיר ברודר: אי אפשר פה לאחוז את החבל בשני קצותיו.

<מאיר ברודר: זה או פיילוט או חוק.

<מאיר ברודר: אם שר הבריאות לוקח אחריות על החוק הזה, הוא רוצה לדעת שיש לו מימון מלא של הדברים, לא שמה-51 הוא מתחיל לכתת את רגליו למימון.

<מאיר ברודר: ה-50 הראשונים האלה הם בעיני זילות של הדברים.

<מאיר ברודר: זה נשמע כמו איזה מבצע שה-50 הראשונים שמתקשרים זוכים.

<מאיר ברודר: זה משהו שלא יעבור, לא מידתי, לא חוקי.

<מאיר ברודר: משרד הבריאות לא ייקח את החוק הזה בלי שהוא יודע בוודאות שיש לו תקציב מלא של כל התהליכים.

<מאיר ברודר: אתם צריכים להבין גם שאנחנו נערכים פה למבצע מאוד מאוד גדול של המכון לרפואה משפטית מבחינת כוח אדם, מבחינת ציוד.

<מאיר ברודר: אנחנו צריכים לדעת שיש לנו גיבוי תקציבי של הנושא הזה, שזה לא נסגר ב-50.

נורית קורן: עו"ד ברודר, האוצר תמחר את זה ב-20,500 לפעילות של קבר אחד.

נורית קורן: אני מקווה שזה הסכום.

<נורית בובליל: לא של קבר אחד.

נורית קורן: של נפטר אחד.

נורית קורן: נכון, תודה על התיקון.

נורית קורן: מה שאמרנו כאן זה שזה יהיה בין קריאה שנייה ושלישית.

נורית קורן: מכיוון שזה לא חוקתי 50, אנחנו יכולים עד תקציב של הצעת חוק תקציבית, עד 6 מיליון ש"ח.

נורית קורן: אנחנו נסכם את זה בהמשך.

נורית קורן: בשום פנים ואופן זה לא יהיה על משרד הבריאות, זאת ההבטחה.

נורית קורן: אני צריכה להגיד כאן ששר האוצר הבטיח לי מראש שכל מה שנצטרך לפרשה אנחנו נקבל, והנה אנחנו רואים שהוא באמת נותן.

<נורית בובליל: אני רוצה להוסיף משהו ברמת תיאום ציפיות אל מול המשפחות.

<נורית בובליל: התהליך הזה לוקח זמן.

<נורית בובליל: הוא לוקח זמן מכל ההיבטים המינהליים, החוקתיים, זה ברור, אבל אני אומרת, גם בתוך המעבדה, כשהחוק הזה מוגדר כשנתיים, אני רוצה שזה יהיה ברור, אנחנו בשנתיים - -

נורית קורן: אתם תעבדו יותר.

נורית קורן: אתם ממשיכים לעבוד.

<נורית בובליל: צריך לקרות איזה נס שבשנתיים נספיק לבדוק את הכל.

<נורית בובליל: זה לא יקרה.

<נורית בובליל: תהליך של בדיקות של עצמות או שיניים אורך הרבה מאוד זמן.

<נורית בובליל: המעבדה, כמו שעו"ד ברודר אמר, זה דבר שמצריך מאיתנו היערכות מאוד משמעותית בנוסף לשוטף.

<נורית בובליל: המעבדה ממילא עובדת בשוטף.

<נורית בובליל: פשוט להגיד למשפחות שאין לי איזו בשורה שהיא מדודה באיזו תקופה, להגיד שתוך x ימים או x שבועות תהיה תוצאה.

<נורית בובליל: בעזרת השם - אני אומרת את זה באמונה מלאה – שבמידה ובחלק מהמקרים תתקבל תוצאה במהירות העניין יהיה של כמה שבועות.

<נורית בובליל: במידה ולא תתקבל תוצאה אנחנו נחזור שוב.

<נורית בובליל: אנחנו נשמח אל מול הוועדה לתאם את הדיווח השוטף למשפחות ברגע שהדגימה הגיעה, מה הסטטוס שלה, אבל זה הולך לקחת זמן.

נורית קורן: היינו צריכים להכניס פה את הקטע של הדיווח לוועדה.

נורית קורן: תכתבי את הדיווח.

נורית קורן: רציתי לדעת ולא שאלתי אותך על הנושא – כאן ליאור - אם היה אפשר ברגע שיהיו דגימות של דנ"א להשוות אותן למאגרים שיש בידי המדינה, כי בכל זאת אפשר יהיה למצוא איזה קשר.

נורית קורן: האם יש אפשרות שנעשה את זה?

<נורית בובליל: יש קושי.

<נורית בובליל: תראי, המאגר הכי גדול שיש היום, מאגר הדנ"א הכי גדול שיש היום בארץ הוא מאגר הדנ"א הפלילי.

<נורית בובליל: המאגר הפלילי פועל תחת החוק הפלילי, הוא מכיל שם חשודים במעשים ובעבירות, כך שהוא לא - -

נורית קורן: הוא יהיה בעייתי?

<נורית בובליל: הוא לא מסלול גם כשאנחנו מזהים אלמונים.

<נורית בובליל: אי אפשר להשוות אליו, חוקית אסור.

<נורית בובליל: גם לא מבחינה מהותית.

<נורית בובליל: אני אגיד את זה ככה, אני לא רוצה לסבך.

<נורית בובליל: במערך שלנו לגבי הקברים האלה, מאחר שהדגימות יהיו במצב לא טוב, נתחיל בכלל עם מסלול שנקרא דנ"א מיטוכונדריאלי, זאת אומרת, זה נתונים שאנחנו אוספים מדנ"א מסוים.

<נורית בובליל: המאגרים האחרים כרגע לא מחזיקים את הנתונים האלה בכלל.

<נורית בובליל: זה הסיכוי הכי גבוה להצליח.

<נורית בובליל: ההשוואה לפלילי היא לא כל כך אפשרית, היא גם לא רלוונטית.

<נורית בובליל: אנחנו כן נוכל להשוות, וזה עם משרד המשפטים נוכל לחשוב, למאגר של בני משפחות נעדרים בישראל.

<נורית בובליל: שם זה נקודתית אל מול אדם שנקרא נעדר - בדרך כלל מה-15 השנים האחרונות - ואנחנו בקשר עם המשפחות.

<נורית בובליל: אין מאגרים שהם רלוונטיים להשוואה ממשית.

<נירה לאמעי רכלבסקי: חוץ מהמאגר הפרטי.

נורית קורן: הפרטי שהקמנו.

<נורית בובליל: הפרטי של מי?

נורית קורן: אנחנו הקמנו.

נורית קורן: חברת MyHeritage.

<נורית בובליל: MyHeritage זה משהו אחר.

נורית קורן: משרד המשפטים, את רוצה להתייחס לזה?

<שיר מזרחי: אני פשוט רוצה להגיד שמבחינתנו כל הנושאים האלה של שמירה במאגר לפי הצעת החוק של מקלב היא עוד בשלבים - -

נורית קורן: נכון, היא עוד לא הועלתה לוועדת שרים.

<שיר מזרחי: זה בכלל סיפור של השוואת נושאים לא פשוטים.

<שיר מזרחי: אני מניחה שהם צריכים להיות נידונים בוועדה אחרי דיונים פנימיים שלנו בתוך הממשלה.

נורית קורן: צריך לבדוק את זה גם כן, כי אז זה ייתן - -

<שיר מזרחי: לאור מה שאומרת המומחית המקצועית, אני לא יודעת כמה זה באמת נחוץ פה.

נורית קורן: בסדר.

נורית קורן: לא לגבי ההצעה הזאת, אבל לגבי העיקרון של - -

<נירה לאמעי רכלבסקי: העיקרון של ההשוואה למאגרים מאוד הגיוני כאן.

<נירה לאמעי רכלבסקי: אם כבר יש דגימה ויש מאגרים – MyHeritage בכלל מחובר לעדה התימנית - זה לא יהיה הגיוני - -

נורית קורן: לפרשה בכלל.

<נורית בובליל: כמה דגימות יש להם שם, אתם יודעים?

נורית קורן: 1,200 נבדקו.

<נורית בובליל: של משפחות?

נורית קורן: עכשיו הם לקחו עוד 150 משפחות.

נורית קורן: 1,350.

<נורית בובליל: זה מאוד רלוונטי.

נורית קורן: ברור.

<נורית בובליל: אבל פה עולה שאלה חוקית.

נורית קורן: אנחנו נדון בזה בדיונים פנימיים.

<מאיר ברודר: יש שאלות חוקתיות קשות על מה המשמעות של הבדיקות האלו.

<מאיר ברודר: צריך לזכור שהכרה בבדיקה גנטית זה רק לפי חוק מידע גנטי של מעבדה - - חייבים לשים את הדברים על השולחן, שלא - -

נורית קורן: בסדר.

נורית קורן: בגלל זה אני אומרת, MyHeritage זה וולונטרי, אנשים נתנו את זה.

נורית קורן: גם אם נתנו את זה למטרה הזאת של להשוות - -

<מאיר ברודר: שיהיה ברור שאחרי זה לא תוכל לבוא למשרד הפנים עם הבדיקה הזאת, הם לא מכירים - -

נורית קורן: אנחנו יודעים את הבעיה.

נורית קורן: מה שעושה החברה, ברגע שהיא רואה שיש איזו שהיא התאמה, היא לוקחת את זה למעבדה בארצות הברית שיש לה הכרה מבחינה - -

<נורית בובליל: אז פה מבחינה חוקית - -

<מאיר ברודר: זה לא לפי חוק מידע גנטי.

נורית קורן: בסדר.

<מאיר אמסלם: רק לצורך הבהרה, רשות האוכלוסין לא מקבלת תוצאות של מעבדה גנטית כאסמכתא, אך ורק צו בית משפט.

נורית קורן: אני יודעת.

נורית קורן: זה חייב לעבור דרך בית משפט.

<מאיר אמסלם: שיהיה ברור לכל המשפחות.

<מאיר אמסלם: מסמך ממעבדה צריך לעבור אישור מבית משפט.

<מאיר אמסלם: אך ורק הצו של בית משפט נחשב מבחינתנו כמסמך.

נורית קורן: ברור.

נורית קורן: במידה ותימצא דגימה דנ"א ותהיה התאמה יהיה צריך לחזור לבית משפט, שבית משפט ייתן צו.

נורית קורן: זה מה שאומר החוק.

<מאיר אמסלם: מה שאנחנו ביקשנו בנוסף, והעלו את זה משרד המשפטים, שברגע שיש התאמה ובית המשפט מוציא צו שקובע שההנ"ל נפטר, רשות האוכלוסין הופכת להיות גוף פעיל באותו רגע, היא צריכה לקבל העתק מאותה החלטה.

<מאיר אמסלם: זה לא צריך להיות תלוי ברצונו הטוב של אותו אדם.

נורית קורן: לא, ההחלטה תבוא מבית משפט.

<מאיר אמסלם: במקרים שיש סוף סוף את המצ'ינג, אנחנו צריכים לסגור את הרשומה ולשים סוף לעניין.

נורית קורן: נכון, זה כתוב בחוק.

<נורית בובליל: דרך אגב, חוק מידע גנטי - -

<ליאור שלו: לעניין המאגר הפלילי נורית הסבירה, אני לא יכול להסביר את זה יותר טוב.

<ליאור שלו: בכל מקרה נעלה את זה בפני הייעוץ המשפטי שיתנו איזה משהו כתוב ויבחנו את זה.

<ליאור שלו: אם יש איזה סיכוי קלוש, עדיף שנבדוק את זה לגבי המאגר הפלילי.

נורית קורן: לגבי נעדרים.

נורית קורן: הפלילי באופן כללי.

<ליאור שלו: המאגר הפלילי באופן כללי והמאגר של נעדרים אלמונים שגם כן יושב אצלנו במשטרה.

<ליאור שלו: יש בעייתיות להעביר.

<ליאור שלו: גם היום כדי לבדוק נעדרים ואלמונים יש עדיין בעייתיות משפטית מול המאגר הפלילי ובחיבור בין המאגרים.

<ליאור שלו: דבר נוסף, לעניין המחיר, העלות.

<ליאור שלו: השאלה אם העלות של 25 אלף לקחה בחשבון גם את הוצאות החפירה, ההובלה והשינוע.

נורית קורן: הכל.

<נירה לאמעי רכלבסקי: המכתב של משרד האוצר נמצא בוועדה.

<יוסף גמליאל: ביום אחרי שהצעת החוק תצא - - אנחנו מדברים פה על בערך 300 מקרים, לפחות לפי הוועדה.

<נירה לאמעי רכלבסקי: איזו ועדה?

נורית קורן: כהן-קדמי.

<יוסף גמליאל: הוועדה קבעה שהילד נפטר בוודאות.

<יוסף גמליאל: הוועדה מצינת על פי הממצאים שלה שהוא נקבר בעיר מסוימת, בגוש, חלקה, קבר, מספר ושורה.

<יוסף גמליאל: אני מחר בא עם אותה משפחה, עם בן משפחה שאני רוצה לאתר, לעשות את הבדיקה.

<יוסף גמליאל: אני צריך להתמודד כרגע מול בית המשפט.

<יוסף גמליאל: אני צריך להביא לבית המשפט מסמכים שתומכים בקיומו - -

נורית קורן: זה בדיוק.

נורית קורן: דיברנו על זה.

<נירה לאמעי רכלבסקי: אמרנו שהסעיף הזה יורד כי זאת לא הכוונה.

<נירה לאמעי רכלבסקי: הכוונה כאן למעט ולהגיד שאדם מגיש בקשה עם מה שיש לו.

<יוסף גמליאל: גם בסעיף הקודם אתם מבקשים ובית המשפט מבקש את הנסיבות העובדתיות של המקרה.

<יוסף גמליאל: אני צריך להמציא גם ספק, גם נסיבות וגם מסמכים.

<יוסף גמליאל: לי אין את המסמכים האלה.

<נירה לאמעי רכלבסקי: אתה מגיש תצהיר.

<נירה לאמעי רכלבסקי: גם אם אין לך את המסמכים, אתה חייב להגיש תצהיר שאומר מה קרה.

<נירה לאמעי רכלבסקי: אתה אומר: אני קיבלתי תעודה, התעודה אומרת ככה.

<נירה לאמעי רכלבסקי: במקביל, הלכתי למשרד הפנים, משרד הפנים לא מכיר בתעודה הזאת.

<יוסף גמליאל: איך אני יכול לייצר את הספק לבית המשפט?

נורית קורן: מספיק שאתה מראה תעודה שאין בה תעודת זהות, שיש שוני בין השמות.

<נירה לאמעי רכלבסקי: לא רק זה.

<נירה לאמעי רכלבסקי: אתה קיבלת מכתב שלא מכירים בתעודות האלו, נכון?

<נירה לאמעי רכלבסקי: התעודות של ועדת שלגי, חלקם קיבלו הודעה שלא מכירים בהן, שצריך להתעלם מהתעודה, נכון?

<נירה לאמעי רכלבסקי: אומר לך נציג משרד הפנים: התעודות האלו אינן מוכרות על ידי משרד הפנים.

<יוסף גמליאל: איזו תעודה, על מה את מדברת?

נורית קורן: תעודות פטירה שנמצאות בוועדת כהן-קדמי.

<יוסף גמליאל: אני מדבר שהוועדה קבעה בוודאות שהילד נפטר, שיש תעודת פטירה.

<יוסף גמליאל: אין מחלוקת על תעודת הפטירה.

נורית קורן: תעודת הפטירה במחלוקת.

<יוסף גמליאל: למה, מי אמר?

נורית קורן: כי הן כתובות - -

<עמוס לגזיאל: למה אי אפשר להשתמש במאגר הדנ"א שיש לצה"ל?

<עמוס לגזיאל: כל חייל שמתגייס - -

<נורית בובליל: אין שם פרופיל מבחינת דגימת דנ"א.

<עמוס לגזיאל: מהדגימה הזאת אי אפשר להוציא פרופיל?

<נורית בובליל: אפשר, אבל מבחינה חוקית היא נועדה רק לזיהוי של חייל אלמוני.

<נורית בובליל: בכל מקרה, המאגר, גם הפלילי וגם המאגר שנועד לזיהוי אדם, משווה אדם לעצמו.

נורית קורן: לעצמו, לא למישהו אחר.

<נורית בובליל: הילדים שנפטרו לא נמצאים באף אחד מהמאגרים האלה.

<נורית בובליל: המאגרים האלה לא מאפשרים חיפוש של משפחות.

<נורית בובליל: הפתרון הסופי של הסוגיה יהיה מאגר של המשפחות הרלוונטיות.

<נורית בובליל: אין מה לחפש אצל אנשים שהם לא רלוונטיים.

נורית קורן: צריך להביא את הדנ"א של אותה משפחה שמתלוננת, שמגישה את הבקשה.

<נורית בובליל: ואז הסיכוי יותר נכון להצלבה, כי אתה מצמצם את מספר - -

<מאיר אמסלם: לגבי מה שאמר יוסי, אני אקח את הדוגמה של בן שימול.

<מאיר אמסלם: המקרה של בן שימול מראה שיש לנו תעודת פטירה.

<מאיר אמסלם: אני ועוד איך מכיר בה, אני מוציא אותה.

<מאיר אמסלם: יש לי הודעה מרופא שהילד הזה מת, אבל יש למשפחה ספק.

<מאיר אמסלם: הוא מדבר על מקרים כאלה, לא רק על ועדת שלגי שהוציאה תעודות, על כך שההחלטות הוועדה מוקפאות עד להחלטה של כהן-קדמי.

<מאיר אמסלם: הכל בסדר, זה נכון, אבל יש משפחות שמקבלות תעודות פטירה מסודרות, עם מספר.

<מאיר אמסלם: מבחינתי, כל תעודה שמשרד הפנים מוציא היא אמיתית עד שלא הוכח אחרת.

<עידית בן שימול: כן, אבל משרד הפנים גם מוציא תעודה - -

<מאיר אמסלם: חברים, אתם צריכים להבין רק דבר אחד.

<מאיר אמסלם: משרד הפנים מוציא תעודות.

<מאיר אמסלם: אין דבר כזה שמשרד הפנים מוציא תעודות שקריות.

<מאיר אמסלם: יכול להיות שהוא התבסס על דברים לא נכונים.

<מאיר אמסלם: תבדילו בין שני הדברים.

<מאיר אמסלם: רציתי להסביר לנורית שיש מקרים שיש תעודה עם מספר זהות.

<מאיר אמסלם: אני תומך ביוסי במה שהוא אומר, אני לא יוצא נגדו.

<מאיר אמסלם: יש מקרים כמו שהוא מתאר.

<מאיר אמסלם: המקרה שלך הוא אחד מהם, שיש תעודה מסודרת.

<מאיר אמסלם: זה הכל.

נורית קורן: בואו לא נדבר על המקרה של בן שימול.

נורית קורן: אנחנו צריכים לנסות לעזור לה.

<יוסף גמליאל: אני מדבר על מקרה שאין לי ספק שיש תעודת פטירה.

<יוסף גמליאל: יש את הכל.

<יוסף גמליאל: יש את הגוש, יש את החלקה.

<יוסף גמליאל: למה אין סעיף בהצעת החוק הזאת שבאופן אוטומטי משפחה כזאת יכולה לקבל צו לפתיחת קבר?

<רפי שובלי: כי אם היא צריכה ספק סביר, זו בעיה.

נורית קורן: תראה, קודם כל, יש פה - -

<יוסף גמליאל: מעבר לעובדה שהיא לא ראתה את הילד, לא ראתה את הקבורה, לא השתתפה בקבורה ולא ידעה אם הוא נמצא בפנים, הכל תקין, הכל חוקי.

נורית קורן: נכון, אז זה תצהיר עובדתי.

<איגי פז: ממה נפשך?

<איגי פז: אם יש ספק - -

<יוסף גמליאל: אין ספק.

<איגי פז: אם יש ספק, תביא אותו בפני בית משפט ותיתן לבית המשפט להחליט.

<איגי פז: אם אין ספק, אין עילה להיכנס לחוק הזה.

<יוסף גמליאל: ידידי, כשאני לא רואה שקברו את הילד, את אחי לא ראיתי שקברו - -

נורית קורן: זה הספק.

<רפי שובלי: זה לא עובר את המשוכה של ספק סביר.

<רפי שובלי: זו בעיה.

נורית קורן: בסדר, אנחנו אמרנו שאנחנו נבחן את זה בין שנייה לשלישית, אנחנו נראה את כל המקרים.

נורית קורן: אני אשב עם משרד המשפטים, נראה מה לעשות, איך אנחנו ממשיכים.

נורית קורן: אני רוצה לסיים את הדיון.

נורית קורן: הרב פרנק, אתה רוצה להעיר עוד משהו?

<רפאל פרנק: אני מצטער שלעיתים חלק סטו למקומות אחרים, למחוזות שלא היו צריכים להיאמר כאן.

נורית קורן: על מה?

<רפאל פרנק: על גיוסים, על רבנים, על שקרים, רמאויות.

<רפאל פרנק: שמעתי הערות מהצדדים שלא מקובלות עלי בכלל.

<רפאל פרנק: אני מבין שגם על היושבת-ראש זה לא מקובל.

<רפאל פרנק: אנחנו שיתפנו פעולה, משתפים פעולה, רוצים לפתור את הנושא הזה.

<רפאל פרנק: כל הגורמים מסייעים.

<רפאל פרנק: כמו שהתחלתי ככה אני גם אסיים את הדברים.

<רפאל פרנק: אם יש שיתוף פעולה, הדברים ייעשו בצורה מכובדת וראויה כלפי הנפטרים.

<רפאל פרנק: גם הנושא הזה הוא חשוב, אין ספק בכך.

<רפאל פרנק: כל המגמה של החוק זה למצוא את האמת כמו שכולם צועקים.

נורית קורן: למצוא את האמת, וגם לעשות עם הנפטר חסד שהוא ייקבר סוף סוף בצורה נכונה, לא כמו שעשו בחופזה וקראו לכולם פסולת ביולוגית, בהנחה שהוא נפטר והוא באמת נקבר ולא נמצא.

נורית קורן: גם לתת למשפחות לשבת שבעה וסוף סוף לבוא ולהתייחד עם היקיר שלהם, שזה הדבר החשוב.

<רחמים קרוה: דיברו כאן שזה ייקח זמן כי אין מספיק כוח אדם.

נורית קורן: לא, הם אמרו שהבדיקות ייקחו זמן, שזה לא צ'יק צ'אק, שזה לא תוך שנתיים מדעית.

<רחמים קרוה: אני רוצה להציע לגייס כוח אדם, אם זה מהארץ או מחו"ל, לצורך העניין הזה.

נורית קורן: המכון לרפואה משפטית נערך לזה, הוא יודע.

<יצחק ישי: אני מלווה את הוועדה פה מהתחלה.

<יצחק ישי: רק רציתי להבהיר את הרגישות שהמשרד נותן לזה.

<יצחק ישי: כבוד החי, בלי להיכנס לנושא ההלכתי, הוא מאוד חשוב.

<יצחק ישי: המשרד לשירותי דת כמשרד ממשלתי כפוף רק לרבנות הראשית.

<יצחק ישי: גם בהיתר הרישיון של גופי הקבורה כתוב בפירוש שהכפיפות ההלכתית היא רק לרבנות הראשית, לכן אני מחזק את מה שאמרו פה.

<יצחק ישי: לא לשום רב מקומי, לא לשום רב של עדה, רק לרבנות הראשית.

<יצחק ישי: ככל שיורו לנו הרבנות הראשית תפעל.

<יצחק ישי: אני רוצה לחזק את מה שעורך דין ברודר אומר.

<יצחק ישי: לא צריך להיות רואה חשבון בשביל להבין שאם יש לפחות 300 משפחות, והעלות לקבר היא 25 - -

נורית קורן: 20,500.

<יצחק ישי: אני לא חושב שה-3 מיליון יספיקו.

נורית קורן: זה עד 6 מיליון, שזו הצעת חוק תקציבית.

<יצחק ישי: בסדר, אני לא נכנס לזה.

<יצחק ישי: אני רק אומר שאם כבר סוף סוף מנסים לעשות משהו פה ולקחת רב - לא ניכנס זה - שקצת יעזור למשפחות, צריך לעשות מראש.

<יצחק ישי: אני לא פוליטיקאי, אבל דברים משתנים.

<יצחק ישי: אם יתנו פה פיילוט ופיילוט ואחרי זה יחזרו לפה, אנשים יצאו לפנסיה בלי כלום.

<יצחק ישי: דבר אחרון.

<יצחק ישי: העלו פה את הנושא של הרדאר לגילוי עצמות שיכול לחסוך עוגמת נפש והרבה בעיות הלכתיות.

<יצחק ישי: השאלה איפה זה עומד.

נורית קורן: בעניין של הרדאר ביקשתי לדעת את העלויות, אבל לא קיבלתי.

נורית קורן: מצד שני - היום דווקא היא לא נמצאת פה - הנציגה של פורום חברות קדישא אמרה שבבתי העלמין שלה היא עשתה רדאר, היא מיפתה את כל הקברים.

נורית קורן: מראש היא מיפתה, גם כדי שיהיה סדר.

נורית קורן: היא באה ועשתה סדר.

נורית קורן: אני לא יודעת לגבי זה.

נורית קורן: כרגע האוצר מודע לזה.

נורית קורן: אנחנו גם מודעים.

נורית קורן: אנחנו לא יודעים.

נורית קורן: אני חושבת שחברות קדישא אולי יחליטו שגם הן משתמשות ברדאר כדי לדעת איפה בכלל להתחיל לחפור.

נורית קורן: יש מקומיות שזה ממש הכל שדה, אין שום דבר.

<רפי שובלי: יש תקצוב לזה?

<רפי שובלי: אין תקצוב לזה כרגע.

נורית קורן: לרדאר לא, אבל זו חברה קדישא.

<צילה נוימן: יש לי תשובת ביניים לגבי הנושא של הרדאר.

<צילה נוימן: דיברתי עם שתי חברות.

<צילה נוימן: המחירים משתנים.

<צילה נוימן: אם לא מדובר בקבר עם בטון עליו, זה מחיר מסוים.

<צילה נוימן: זה מותנה באיזה עומק, עד איזה עומק הקבר נמצא.

<צילה נוימן: זה גם כן - -

נורית קורן: פקטור.

נורית קורן: אנחנו נבדוק את זה.

<צילה נוימן: זה פקטור.

<צילה נוימן: יש גם 3 שיטות.

<צילה נוימן: יש שיטה אלקטרונית, יש שיטה של רדאר ושיטה של לוויין.

<צילה נוימן: בדרך כלל נוהגים להשתמש בשתי שיטות מוצלבות כדי לוודא שבאמת התוצאה היא אותה תוצאה.

<צילה נוימן: זה הסיפור.

<צילה נוימן: המומחה שלהם מוכן יהיה לבוא בפני הוועדה.

נורית קורן: לא, אנחנו צריכים עלויות, שהאוצר ידע כמה.

נורית קורן: אם זו חברה פרטית, יהיה צריך לעשות מכרז ואז זה סיפור רציני.

<צילה נוימן: נכון.

נורית קורן: אני לא נכנסת לזה.

נורית קורן: יכול להיות שחברות קדישא יחליטו שזה חוסך גם הרבה עוגמת נפש.

נורית קורן: יכול להיות שהם יחליטו לעשות את זה.

נורית קורן: כנראה שהם יעשו.

נורית קורן: אני לא יודעת, השארנו את זה בצריך עיון.

<דורית גאון: יש לי אח - - בעניין של חברת קדישא צריך לבדוק אם הם יעשו את הבדיקות, כי יש להם אינטרס פה לא לומר את האמת.

נורית קורן: אנחנו נראה מה לעשות.

נורית קורן: המקרה שלכם, שזה בירושלים, שקברו קברים על קברים, זה סיפור גדול.

נורית קורן: יש חוק, הם יצטרכו לעמוד בו.

<רחל דותן: הואיל ועו"ד יוסי גמליאל ואנוכי, והואיל וכרגע יש 15 תביעות תלויות ועומדות על הנושא הזה של פתיחת קבר, שזה למעשה על ההצעה הזאת - לפי סעיף 12 להצעה הזו זה יחול גם עלינו - אנחנו מבקשים להיות נוכחים בפגישה עם משרד המשפטים לגבי המונח הזה.

<רחל דותן: הואיל והיושבת-ראש אמרה שזה צריך עיון, אנחנו רוצים להיות שותפים בעניין הזה.

נורית קורן: אנחנו נעביר לכם.

<נירה לאמעי רכלבסקי: אנחנו לא נוהגים להזמין אנשים לפגישות פנימיות של יועצים משפטיים.

נורית קורן: אנחנו נעביר נוסח.

נורית קורן: יהיו לכם השגות - -

<רחל דותן: יש לכם פנייה ישירה.

נורית קורן: יש לכם יותר מידי ישיר, גם כספי.

<משה נחום: גברתי היושבת-ראש, איך אנחנו מתמודדים עם הבעיה שנלקחו הרבה נשים, גופות?

נורית קורן: אמרנו, דיברנו על זה.

<משה נחום: גופות לא ניתנו לבעלים, אמרו שלא היו נשים בכלל באותו חדר.

<דורית גאון: זה כמו הסיפור עם הילדים.

נורית קורן: ד"ר משה נחום, הכנסנו עכשיו בהצעת החוק שאנחנו צריכים להתייחס לזה.

נורית קורן: אנחנו נראה איך אנחנו נתייחס לזה.

נורית קורן: אני רוצה לסיים.

נורית קורן: אני רוצה להודות ליועצת המשפטית שלנו שלצערי הרב מושאלת למשרד אחר.

נורית קורן: אני בצער רב מוותרת עליה.

<משה נחום: לא, אנחנו לא מוותרים.

נורית קורן: היה חשוב לנו לעשות את הדיון היום.

נורית קורן: אני רוצה להודות לכל משרדי הממשלה, לכל הנציגים.

נורית קורן: אני רוצה להודות לרב פרנק שבא במיוחד בזמן הכל כך לחוץ.

נורית קורן: לנירה היה פה הרבה מאוד לחץ כל הזמן לראות את היריעה, לעשות ולהגיע למוסכם.

נורית קורן: אני מברכת אותך ומאחלת לך בהצלחה.

נורית קורן: אני יודעת שאת תצליחי.

נורית קורן: בלעדייך לא הייתי יכולה לעשות את כל התהליך הזה.

נורית קורן: אני אתן לך להגיד כמה מילים.

נורית קורן: אני ממש בצער רב נפרדת.

<נירה לאמעי רכלבסקי: אני רק רוצה לומר שנפלה בחלקי הזכות לעבוד בוועדה הזאת.

<נירה לאמעי רכלבסקי: אני עובדת 15 שנים בכנסת בייעוץ המשפטי.

<נירה לאמעי רכלבסקי: הקמתי פה את נציבות הדורות הבאים שהייתה ונסגרה.

<נירה לאמעי רכלבסקי: קודם כל, אני מושאלת, אז אני עוזבת כרגע לשנה או שנתיים למשרד ממשלתי.

<נירה לאמעי רכלבסקי: אולי אשוב, אולי לא.

<נירה לאמעי רכלבסקי: ממש נפלה בחלקי הזכות לסיים את העבודה שלי בכנסת, אם היא באמת מסתיימת, בפרשה הזאת.

<נירה לאמעי רכלבסקי: אני מרגישה מעורבות אישית.

<נירה לאמעי רכלבסקי: אני חושבת שכל בן אדם שייחשף למה שיש כאן לא יוכל אלא להרגיש את המחויבות האישית, האזרחית, הלאומית, מבחינתי אפילו הדתית - גם אני באה מבית דתי - לפתרון של הפרשה הזאת, להכרה בה, ובאמת לרפא אפילו את הפצעים הרוחניים של האומה בצעידה הלאה, באמת לפתור את הפרשה הזאת, להכיר בה, וכמה שאפשר לעזור למשפחות, קברים, אימוץ.

<נירה לאמעי רכלבסקי: אנחנו גם פועלים בכל החזיתות האלו עם מעט כוח אדם.

נורית קורן: אנחנו עושים פעולות בלתי אפשריות עם כוח האדם שיש לנו.

<נירה לאמעי רכלבסקי: נכון, כדי לעזור בכל החזיתות האפשריות.

נורית קורן: הגענו להישגים.

נורית קורן: גם בזכותך הגענו להישגים, צריך להגיד את זה.

<נירה לאמעי רכלבסקי: תודה רבה.

נורית קורן: אני צריכה לומר שיש לנו יחד עם נירה הישגים יפים מאוד.

נורית קורן: יש את החוק הזה, יש הישגים בנושא פתיחת תיקי אימוץ שהמשפחות שפונות כבר מתחילות לקבל תשובות, יש העברת מידע של הצוות הבין משרדי, גיבוש נוסח בנושא צו ירושה.

נורית קורן: גם בנושא הזה שמי שיפנה לארכיונים - -

<נירה לאמעי רכלבסקי: השבת מסמכים.

<נירה לאמעי רכלבסקי: לגבי תעודות פטירה שהיו בעיות להעביר אותן ממשרד הפנים, אנחנו כנראה מוצאים לזה איזה שהוא מעקף משפטי קטן.

<נירה לאמעי רכלבסקי: דרך הוועדה יוכלו משפחות לקבל תעודות פטירה ישירות ממשרד הפנים.

<נירה לאמעי רכלבסקי: על אף שזה לא אפשרי היום, זה יהיה אפשרי.

נורית קורן: אלה הישגים משפטיים שבעקבות העבודה של נירה הצלחנו לבצע בזמן כל כך קצר.

<נירה לאמעי רכלבסקי: יש עוד הרבה עבודה.

נורית קורן: יש עוד הרבה עבודה, זאת רק תחילת הדרך.

נורית קורן: בכל זאת הגענו להישגים בתקופה מאוד מאוד קצרה.

נורית קורן: אנחנו פועלים מפברואר.

נורית קורן: אנחנו נמצאים היום בספטמבר.

נורית קורן: אני חושבת ש-9 ירחי לידה עוד אין לנו.

נורית קורן: אני רוצה לסיים את הדיון של היום.

נורית קורן: מבחינתי זה היה דיון מאוד מאוד חשוב, עבדנו עליו כל השבוע, כל הימים האלה עם הפינג פונג בין כל האנשים.

נורית קורן: אני רוצה לחזור ולהדגיש שוב פעם, כל ההסכמות שקיבלנו אומרות בפירוש שלגבי נפטר אחד אנחנו לא צריכים לקבל פסק הלכה, לגבי ריבוי נפטרים ואם צריך לפתוח יותר קברים מאשר אחד אנחנו נקבל פסק הלכה.

נורית קורן: שוב פעם אני חוזרת על זה, למרות כל הדברים - - לי חשוב שהשם שלי יהיה שם של אחת שהיא לא נגד ההלכה.

נורית קורן: אני באה מבית דתי, עם חינוך דתי.

נורית קורן: הנה בסוף החוק הזה, זאת פעם ראשונה בהיסטוריה של מדינת ישראל שההלכה נכנסת פה לשיקולים הרבה יותר גבוהים מאשר כבוד המת.

נורית קורן: אז תודה לכולם, תודה לכל מי שהשתתף, הישיבה נעולה.